Četvrta trka šampionata Srbije u Kraljevu 27.09. | TRKE.rs\nKružne trke • Moto Classic • Moto trke\nČetvrta trka šampionata Srbije u Kraljevu 27.09.\nPoslednja, četvrta, trka šampionata Srbije u kategorijama roadrace i moto klasik voziće se na stazi Beranovac kod Kraljeva 26. i 27. septembra u organizaciji Moto saveza Srbije.\nŠampionat Srbije u kružnim i moto klasik trkama započeo je krajem maja u Vršcu, da bi mesec dana kasnije usledila uzbudljiva trka u Kraljevu. Tri nedelje kasnije imali smo i trku na Ponikvama, da bi zatim usledila pauza. Dva meseca kasnije vozi se poslednja trka u 2015. godini na vojnom poligonu Beranovac.\nOsim Otvorenog šampionata Srbije u obe kategorije, trke u moto klasik kategoriji bodovaće se i za šampionat Istočne Evrope.\nU roadrace disciplini do sada je poznat samo šampion u klasi Formula 600 i to je Peđa Isidorović, koji je do sada ostvario sve pobede. U svim ostalim kategorijama situacija je neizvesna, te se očekuju dobre trke u kojima će se odlučivati šampioni.\nU klasi Formula 1000 Branislav Jovanović ima 21 poen više od Miroslava Mike Stojanovića. Nikola Gajić ima 17 poena više od Đorđa Rakića u klasi 125 SP. Najveća borba očekuje se u klasi 1000 SSP u kojoj Goran Stojanović Mrsi ima samo 9 poena više od Nenada Petrovića Divljeg koji poslednju trku u sezoni vozi na domaćem terenu. U klasi 600 SSP Nenad Stojanović Cvrle ima 25 poena više od Igora Arsića, ali kako se jedan poen dobija i za kvalifikacije, titula još uvek nije odlučena.\nSatnicu, kao i sve informacije vezane za trku moćićete da pratite na našim stranicama u preostalim danima do trke.\nRedding: Nisam to očekivao


Mahmutović: Elektronski recept u celoj Srbiji u 2018. - Dnevni list Danas\nPočetna » Novo » Društvo » Mahmutović: Elektronski recept u celoj Srbiji u 2018.\nMahmutović: Elektronski recept u celoj Srbiji u 2018.\nDržavni sekretar Ministarstva zdravlja Meho Mahmutović izjavio je danas da je elektronski recept već zaživeo na celoj teritoriji Beograda i najavio da će u prvoj polovini 2018. godine biti u primeni u celoj Srbiji.\n0Piše: DanasOnline 28. decembra 2017. 18.26\nOn je na sednici Odbora za zdravlje i porodicu Skupštine Srbije rekao da je elektronski recept počeo da se primenjuje i u 42 zdravstvene ustanove širom Srbije.\n„Do ovog momenta je pušteno malo manje od 3.800.000 recepata. Dato je oko 270.000 obnovljivih recepata za hronične pacijente i toliko ljudi ne mora svaki mesec da dolazi kod lekara samo zbog recepta“, rekao je Mahmutović.\nObrazlažući informacije o radu Ministarstva zdravlja za period januar-septembar 2017. godine, koje je Odbor za zdravlje i porodicu prihvatio, on je rekao da se radi na ažuriranju liste čekanja.\n„Liste čekanja će sigurno biti skraćene“, rekao je Mahmutović i naveo da je Ministarstvo zdravlja formiralo radnu grupu koja se bavi centralnom listom čekanja.\nMahmutović je ocenio i da bi integrisani informacioni zdravstveni sistem trebalo da zaživi u punoj meri i da se radi na tome.\nPrema njegovim rečima, sve je manje primedbi na taj sistem.\nIstakavši da je rad na prevenciji najvažniji, Mahmutović je kao primer naveo akcije besplatnih pregleda koji se organizuju jednom mesečno.\nTokom četiri dana akcije besplatnih preventivnih pregleda pregledano oko 75.000 pacijenata, što je više od 100.000 pregleda.\nMahmutović je podsetio da je pre nekoliko dana otvoren Klinički centar u Nišu, da se radi na rekonstrukciji sedam zdravstvenih ustanova, a priprema se i projektna dokumentacija za izgradnju Tiršove dva.\nNaveo je da je Ministarstvo zdravlja paralelno radilo u tri pravca, a to su infrastruktura, kupovina opreme, specijalizacija i prijem novih kadrova u zdravstvene ustanove, a radilo se i na normativnim i zakonskim aktima.\nPrecizirao je da je kupljeno šest akceleratora i da je u toku nabavka „sajber noža“, a izrazio je nadu da početkom 2018. godine više neće biti liste čekanja za onkološke pacijente.\nPoslanik Liberalno demokratske partije Žarko Korać rekao je da, prema anketama, građani imaju vrlo kritičan odnos prema zdravstvenom sistemu u celinu.\nPrema njegovim rečima, na prvom mestu se pojavljuje problem korupcije, ali se kao problemi navode i liste čekanja i dužina boravka pacijenata u zdravstvenim ustanovama, jer pretrage dugo traju.\nelektronski recepti, zdravljeBeograd


Strani mediji o Turskoj - iBalkan.net\nIstanbul, 27. februar— U tekstu regionalnog portala http://ibalkan.net možete pročitati najnovije vijesti iz stranih pisanih medija.\nPrvo na web stranici Al Jazeera objavljen je intervju premijera Turske Ahmeta Davutoglua koji je odgovarao na pitanja Jamal ElShayyala.\nDavutoglu je rekao da će sigurno kazniti počinioce terorističkog napada u Ankari i da će Turska odlučiti kada i gdje će kazniti teroriste.\nNa pitanje o vojnoj operaciji u Siriji premijer Davutoglu je odgovorio: „Postoji li garancija da ćemo imati podršku Arapskih zemalja“ i dodao: „Ukoliko se pojavi bilo kakva opasnost prema Turskoj mi ćemo intervenisati bez ičije dozvole i pomoći“.\nEngleski list Times prenosi da su prema izvještaja Europola o krijumčarenju ljudi grupe za krijumčarenje ljudi samo prošle godine zaradile 4.6 milijardu eura.\nList prenosi da je u 2016 godini preko 100 hiljada osoba ilegalnim putevima stiglo u Evropu i da je preko 400 osoba izgubilo život na putu prilikom pokušaja dolaska do Evrope.\nPrema Europolu 90 posto emigranata koji su prošle godine došli do Evrope stigli su uz pomoć krijumčara.\nRadio glas Amerike u vijesti pod naslovom „Mogućnost obrazovanja za sirijsku djecu“ piše da veliki broj izbjeglica iz Sirije, koje se nalaze u Turskoj, predstavljaju djeca u školskom uzrastu.\nZa obrazovanje djece izbjeglica iz Sirije, kojih u Turskoj ima oko dva miliona, ministarstvo obrazovanja Turske otvorilo je brojne škole i izgradilo na desetine novih škola.\nNjemački list Reutlinger General-Anzeiger u vijesti pod naslovom „Novi val rasističkih napada“ piše o događajima u Hoyerswerdu koji su bili prethodnica za napade u Solingenu.\nNapadi na strance u Hoyersweldu počeli su 17. septembra 1991 godine nakon čega su izbjeglice prebačene u druga mjesta.\nNakon rasističkih napada koji su se desili 1992 u Rostock-Lichtenhagenu, ostvareni su napadi u Mollnu, gdje su ubijena tri turska državljanina, i Solingenu 1993 godine kada je stradalo 5 turskih državljana.\nBritanski Financial Times je prenio da je sirijskih sukobi sve više poprimaju međunarodne dimenzije,i da raste rizik od izbijanja direktnih sukoba između Turske i Rusije.\nU vijesti se prenosi da je rast tenzija između Turske i Rusije uticao na uključivanje „alarmantnog“ stanja u Zapadnim diplomatskim krugovima. U vijesti se prenosi da su zvaničnici NATO-a istakli da Rusija isto kao i na Baltičkom području ispituje stanje NATO članica.\nengleski mediji Njemački list pisanja Reutlinger General- Anzeiger strani Times Turska\nPodgorica: “Osmanski sultani”


Niš plaća četiri miliona kampanju za promociju grada | Nova Ekonomija\nNiš FOTO: N1\nBilbordi, medija zid, brendirana govornica od pleksiglasa, PR tekstovi i promo slogani i reklame - biće deo marketinške kampanje kojom će Grad Niš pokušati da privuče investitore. Tender za usluge kampanje i promocije raspisala je Kancelarija za lokalni ekonomski razvoj i projekte u kojoj kažu da brendiranje gradova nije više stvar izbora, već neophodnost, pišu Južne Vesti.\nPrema planu javnih nabavki, ova marketinška kampanja biće plaćena 4,1 milion, a javni poziv za zainteresovane traje do 4. aprila. Kako se navodi u konkursnoj dokumentaciji, ona će biti realizovana u toku 2019. godine i prvoj polovini 2020. godine.\nZamišljeno je da ona firma kojoj bude povereno brendiranje investicionih potencijala osmisli plan medijske kampanje, logo i zaštitni znak kampanje, promo slogane, reklame, limflete i sajamski štand. Treba da kreira kampanju na društvenim mrežama, producira video materijal i obezbedi objavu PR tekstova.\nZadatak je i da montira medij zid, izradi i brendira govornicu od pleksiglasa, i zakupi na 6 meseci najmanje 10 bilbord panoa u Nišu i 5 bilbord panoa u regionu.\nNiški vodovod zapošljava rukovodioce s nižim obrazovanjem od radnika\nU cilju prezentacije i promocije privrednih i investicionih potencijala Grada Niša, ponuđač je u obavezi da predloži medijsku strategiju za plasiranje kampanje na lokalnom, regionalnom i nacionalnom nivou - navodi se u dokumentaciji.\nČemu služi kampanja?\nU niškoj Kancelariji za lokalni ekomomski razvoj i projekte (KLERP) kažu da Niš napreduje kada je reč o privlačenju investicija, ali da je potrebno unaprediti komnikaciju sa potencijalnim investitorima i vizuelni identitet grada.\nBrendiranjem, gradovi i opštine međusobno se nadmeću za više investitora, bolje investitore, za veći broj turista, za nove stanovnike, za organizaciju kulturnih, sportskih i drugih događaja i zato je ulaganje u unapređenje imidža našeg grada i njegovih investicionih potencijala podjednako važno kao i ulaganje u infrastrukturu, na primer. Brendiranje gradova nije više stvar izbora, već neophodnost - kažu u KLERP-u.\nNapominju da očekuju da se koristi od brendiranja i promocije osete u svim društvenim oblastima, poput obrazovanja, umetnosti, kulture, turizma, privrede.\n"Želimo da kreiramo potrebne uslove da se pridobiju neke nove kompanije i privuku investicije, jer je činjenica da se investitori u velikoj meri oslanjaju na imidž grada kada donose ekonomske odluke, da povećamo broj turista, da privučemo nove stanovnike, a da istovremeno sačuvamo kulturno-istorijska obeležja i identitet i pozicioniramo se na osnovu pravih vrednosti", objašnjavaju iz KLERP-a.\nKLERP: Ovo je početak dugog procesa\nIz Kancelarije za lokalni razvoj ističu da su i u 2018. godini želeli da brendiraju investicione potencijale, te da su konkurisali za novac preko program Stalne konferencije gradova i opština, ali da nisu prošli na konkursu.\n"Svesni da je brendiranje u stvari način planiranja razvojnih politika grada, odlučili smo se da i mi, poput Novog Sada, Inđije, Beograda ojačamo svoju konkurentnost na ovaj način i iz sopstvenih sredstava", kažu u KLERP-u.\nAgencija za borbu protiv korupcije će postupati i po anonimnim prijavama


„Jezivi Džo Bajden“ vreba sa kamiona, dok nadleće avion sa porukom /video/ - Sputnjik Srbija\n16:52 22 Septembar 2020\n18:11 21.08.2020 Preuzmite kraći link\nPredsednička kampanja u SAD se zahuktala i nagoveštava žestoku borbu parolama, a posebnu pažnju privukle su poruke iz aviona i sa kamiona protiv protiv Džozefa Bajdena, kandidata demokrata.\nU jeku kampanje neobičan snimak iz Vilmingtona, u saveznoj američkoj državi Delaver, obilazi svet i postao je popularan na društvenim mrežama.\nVideo-snimak prikazuje kolonu kamiona sa porukama „Pospani Džo Bajden“, „Jezivi Džo Bajden“, „Molim vas, ne terajte me da glasam za Bajdena“ i „Kamala Haris smatra da je Džo Bajden rasista i da je napastvovao Taru Rid“, dok sa zvučnika odzvanja pesma „Vor mašin“.\nU jednom trenutku pojavio se i avion, te se nad gradom vijorila parola „Džo Bajden će izgubiti – glasajte za Trampa 2020“.\nU trci za predsednika SAD Bajden (77) će se suočiti sa republikanskim predsednikom Donaldom Trampom (73) na izborima 3. novembra.\nizbori, SAD, Donald Tramp, Džo Bajden\n16:45 Generalni sekretar UN postavio novi cilj: Okončati sve ratove za 100 dana


Samsung Hope Relay - danas na Adi u 16h\nTrčanje.rs 09.06.2012 TrkeZanimljivosti2 views\nUpdate: Posetili smo danas Adu, a svratite i vi u 16h kada počinje Trka nade. Spremljena je bina, verujemo i sa bogatim programom, tu su i niz propratnih aktivnosti koje će vas zabaviti ali i upoznati sa ovom sjajnom akcijom. Pošaljite nam vaše utiske i fotke sa dešavanja večeras na našu FB stranicu!\nSamsungova „Trke nade“ biće održana na Adi Ciganliji u subotu, 09. juna sa početkom u 16.00 sati, pa vas pozivamo da tog dana posetite Adu da uz podršku srpskih olimpijaca i brojnih poznatih ličnosti zvaničnom trkom označimo početak ove humanitarne akcije. Po završetku trke svi posetioci biće u prilici da slušaju koncert grupe „Neverne bebe“ i druže se sa ambasadorima projekta i decom iz SOS Dečijih sela.\nSamsung vas poziva da trčite u dobrotvorne svrhe koristeći novu sportsku aplikaciju „Hope Relay“ i pomognete u prikupljanju novca za SOS Dečija sela u Srbiji. Za svaka vaša tri pređena kilometra kompanija Samsung Electonics donira 100,00 RSD a prikupljeni novac će, zajedno sa Samsung proizvodima, biti doniran deci iz ovih ustanova.\n„Hope Relay“ karavan zatim će posetiti Niš (12. jun), Kragujevac (13. jun) i Novi Sad (14. jun). Specijalno dizajniran kamion-bina biće parkiran u centru ovih gradova, a svi prisutni moći će da se priključe trci i na taj način daju svoj doprinos Samsungovoj plemenitoj inicijativi.\nSamsung Hope Relay traje od 09. juna do 12. septembra , a aplikacija se može besplatno preuzeti sa Samsung Apps i Play Storea.\nPrevious ArticleBrisel, trka i ja\nNext ArticlePrevencija povreda na trail trčanju\nIgor Zdravković 23.06.2015\nBelgrade MIDNIGHT 10 / moćno drugo izdanje\nVeroljub Zmijanac 11.09.2016\n16. Zimski maraton samoprevazilaženja u Nišu\nVeroljub Zmijanac 17.01.2011\n3. Noćni maraton u Novom Sadu: Hoću da trčim noću!


Na današnji dan 1912. završena Kumanovska bitka :: Dešavanja u Bijeljini ::\n08. juli 2020. / 13:25\nNa današnji dan 1912. završena Kumanovska bitka\nNa današnji dan 1912. godine završena je Kumanovska bitka u kojoj je Prva srpska armija pod komandom regenta Aleksandra Karađorđevića tokom dvodnevnih borbi potpuno potukla tursku Vardarsku armiju Zeki paše, zadavši presudan udarac Turcima u Prvom balkanskom ratu.\nSrpska Prva armija nastupajući put Ovče polja zadržala se na položajima severno od Kumanova, očekujući dolazak Treće srpske armije sa Kosova, dok se turska Vardarska armija zaputila prema Kumanovskoj kotlini. Došlo je do iznenadnog sudara, koji se završio odlučnom srpskom pobedom, a Turci su se povukli u neredu.\nNajžešći udar izdržala je Dunavska divizija prvog poziva pukovnika Miloša Božanovića, koja je imala i najteže gubitke, ali i odlučujuću ulogu. Pobeda kod Kumanova omogućila je srpskoj vojsci dalji prodor put Bitolja i zauzimanje Skoplja.


Pavlov: sa velikim sprovedenim investicijama u narednim godinama očekuje nas poboljšanje standarda svih građana -\n31. decembra 2019.0313\nGradonačelnik Pančeva, Saša Pavlov u novogodišnjem intervjuu za naš portal govorio je o najznačajnijim rezultatima u 2019. godini, privrednom razvoju Pančeva, kao i budžetu za narednu godinu.\nKako će izgledati, između ostalog, budžet Pančeva za 2020. godinu pročitajte u nastavku.\nGodina koja je na izmaku, 2019. godina, u privredno-razvojnom i investicionom segmentu, svakako je jedna od najuspešnijih u poslednjih nekoliko decenija u Pančevu. Kako biste Vi ocenili 2019. godinu i šta su najznačajniji rezultati?\n2019. godina jeste jedna od najuspešnijih u prethodnih nekoliko decenija, u smislu konkretizacije izvedenih projekata i realizacije investicija. Ove godine je postalo i vidljivo sve ono na čemu je rađeno od prvog dana ovog mandata i preuzimanja odgovornosti i stupanja na vlast u Pančevu. Imamo rezultate koji su vidljivi i koje već sada mogu da osete i naši sugrađani. Zaokružili smo naše prioritetne strateške ciljeve, a to su izgradnja povoljnog poslovnog ambijenta, otvaranje poslovne zone za direktne strane i domaće investicije, otvaranje novih radnih mesta i smanjenje stope nezaposlenosti, kao i povećanje konkurentnosti na tržištu rada sa ciljem poboljšanja materijalnog položaja zaposlenih sugrađana.\nZF je zaposlio prve radnike, ove godine nastavio izgradnju novih pogona, Brose će uskoro započeti izgradnju svoje fabrike. Koliko je za razvoj Pančeva značajan dolazak nemačkih investitora? Šta tačno Grad Pančevo otvaranjem ovih fabrika dobija?\nDakle, nakon 40 godina čekanja Pančevo je dobilo prvu direktnu stranu grinfild investiciju i to svetskog globalnog lidera u oblasti proizvodnje automobilskih komponenti, kompanije ZF iz Nemačke. Ova investicija je jedna od najvećih u Srbiji i u svoje dve faze ukupno će iznositi više od 160 miliona evra i otvoriće minimalno 1.000 novih radnih mesta. Prva fabrika, odnosno prva faza ove investicije je završena, a svečano otvaranje u prisustvu predsednika Republike Srbije upriličeno je 12. juna ove godine. Već više od 400 ljudi se zaposlilo tokom prve faze izgradnje nemačke kompanije ZTF. U toku je izgradnja druge faze i naučno-istraživačkog centra kao treće faze.\nPosle ZF-a, došao je još jedan ozbiljan investitor, kao što je nemačka kompanija „Brose“, u oblasti autoindustrije. Kompanija „Brose“ otvoriće pogon u Pančevu, gde će zaposliti oko 1.100 ljudi, od čega 460 visokoobrazovanih. Radi se o dve izuzetne kompanije, koje će zajedno zapošljavati više od 2.500 ljudi na teritoriji severne poslovne zone i to sa izuzetno visokom prosečnom platom, znatno većom od sadašnje prosečne plate u Srbiji, što će u svakom smislu pozitivno uticati na konkuretnost lokalnog tržišta radne snage. To su kapitalno intenzivne investicije, koje zajedno iznose više od 350 miliona evra, a koje su uz to i ekološki opravdane, sa visokotehnološkom proizvodnjom uz koje Pančevo postaje centar automobilske industrije.\nNa koji način dolazak ovih velikih kompanija u Pančevo može da podstakne razvoj domaćih preduzetnika i malih i srednjih preduzeća?\nRazvoj lokalne privrede i jeste cilj. Na području severne industrijske zone našle su svoje mesto i domaće kompanije. Radi se o pet domaćih privrednih lica koja su kupila šest i po hektara na samom ulazu u zonu sa kapacitetom za najmanje 150 novih radnih mesta i kao zamajac za dalji razvoj vrlo važnog sektora mikro i malih preduzeća. Na takav način smo realizovali čvrstu odluku da u našoj severnoj zoni, jednoj od najprimamljivijih u Srbiji, svoje mesto nađu i privrednici iz naše zemlje i iz našeg grada, koji će se najverovatnije proizvodno vezati za velike ulagače. Upravo to otvara lokalni ekonomski potencijal, što nam je takođe strateški cilj. Proširena je, ne samo u privrednim zonama, proizvodnja lokalnih firmi, stvara se privredni ambijent i konkurentnost. Sveukupno, siguran sam da ćemo ispuniti naše obećanje, a to je da će na završetku ovog procesa biti oko četiri i po hiljade novozaposlenih, što prati već postojeći trend, imajući u vidu podatke Nacionalne službe za zapošljavanje u poslednjih pet godina. Raste broj preduzetnika i porodičnih biznisa. Treba da se orijentišemo na spajanje lokalne privrede s velikim sistemima.\nKako će, ukratko, izgledati budžet Grada Pančeva za 2020. godinu?\nOdlukom o budžetu grada Pančeva za 2020. godinu, koju su usvojili odbornici Skupštine grada Pančeva, planirana su ukupna sredstva u iznosu od 5.148.698.253 dinara, što je na približnom nivou Budžeta iz 2019. godine. Ovim predlogom obezbeđena su sredstva za finansiranje osnovnih funkcija Grada i finansiranje svih delatnosti od javnog interesa – predškolsko vaspitanje i obrazovanje, oblast osnovnog i srednjeg obrazovanja, prava iz oblasti finansijske podrške porodici sa decom, oblast socijalne zaštite, oblast zdravstvene zaštite, sport, kultura, oblast brige o mladima, programi i projekti u oblasti informisanja i sredstva za obavljanje komunalnih delatnosti preko javnih preduzeća. Od promene vlasti Budžet je bio razvojni tako što se radilo na poboljšanju poslovne klime, opremljena je Severna industrijska zona i Grad je dobio nove strane investicije čime je smanjena nezaposlenost. U toku je treća faza izgradnje Potamiškog kolektora čija se finalna realizacije planira u 2020. godini. Ulagalo se u postojeće zdravstvene objekte, školske objekte, ulice u naseljenim mestima, ustanove kulture, sportske terene… Posebna pažnja obraća se na izvršavanje zakonskih obaveza i poboljšanje uslova kroz određena ulaganja u objekte i opremanje za vršenje delatnosti i pružanje usluga građanima za zadovoljavanje njihovih potreba.\nU cilju unapređenja javnog prevoza na teritoriji Pančeva ušlo se u proces osnivanja zajedničkog preduzeća za prevoz putnika kroz javno-privatno partnerstvo. Šta građani mogu očekivati? I da li će cene prevoza pojedinačnih i mesečnih karata biti menjane? Zašto je ovo javno privatno partnerstvo u oblasti prevoza značajno za lokalnu samoupravu?\nOd posebne važnosti i javnog interesa jeste zaključenje Ugovora za dodelu koncesije za javnu uslugu poveravanja obavljanja delatnosti domaćeg linijskog prevoza putnika na teritoriji Grada i izgradnja nove autobuske stanice, čija se realizacija planira za narednih 25 godina. Dakle, sproveli smo projekat javno-privatnog partnerstva, i to je pionirski poduhvat u Republici Srbiji, za ustupanje komunalne delatnosti javnog transporta sa izgradnjom nove autobuske stanice, što će svakako građani videti u narednih nekoliko meseci kroz nove autobuse, češći red vožnje, kvalitetnije i udobnije uslove, dakle veliki pomak i unapređenje usluge javnog prevoza i sve ostalo što proizilazi iz te delatnosti.\nKoliko Privredni savet doprinosi unapređenju i poboljšanju privrednog razvoja Pančeva? Na koji način? Šta je njihova osnovna funkcija?\nUporedo sa aktivnostima na privlačenju investicija, lokalna samouprava je kroz rad Privrednog saveta i formiranje Socijalno-ekonomskog saveta grada Pančeva, radila na uspostavljanju konstruktivnog i kontinuiranog dijaloga sa lokalnom poslovnom zajednicom u cilju izgradnje poslovnog ambijenta koji će pogodovati razvoju sektora mikro i malih preduzeća i podizanju njihove konkurentnosti, kao i doslednom sprovođenju mera Lokalnog akcionog plana zapošljavanja. Dijalog sa privrednicima je svakodnevan. Stalna komunikacija, radi indentifikacija problema sa kojima se lokalni privrednici suočavaju, ostvaruje se kroz rad Privrednog saveta grada Pančeva, kao i kroz rad Odeljenja za lokalni ekonomski razvoj. Privredni savet je stalno stručno i savetodavno telo, čiji je osnovni zadatak davanje inicijativa koje su od značaja za lokalni ekonomski razvoj grada Pančeva, razmatranje i praćenje sprovođenja strategija, planova i programa u oblasti ekonomskog razvoja i saradnja i redovna komunikacija sa lokalnom privredom.\nNovogodišnja čestitka gradonačelnika Pančeva našim čitaocima\nMoram da kažem da dugujem veliku zahvalnost našim sugrađanima na strpljenju, jer su ovo zaista kapitalne investicije. Kada kažem kapitalne investicije, reći ću vam da je samo u opremanju Severne poslovne zone i još nekoliko investicija koje su u vezi sa poboljšanjem privrednog ambijenta, uloženo više od 3 milijarde i 800 miliona, od čega je grad Pančevo uložio iz svog budžeta više od 2 milijarde i 800 miliona. Dosta ovih ulaganja koja se odnose na infrastrukturu su građanima nevidljiva, ali vrlo značajna za otvaranje Severne poslovne zone i za privlačenje investicija. Pravi efekat na građane, sve ove investicije i sve ovo što smo radili biće u značajnom obimu vidljivi u nekom periodu, narednih tri do pet godina kada ove investicije potpuno zažive i u tehničkom i u proizvodnom i smislu zapošljavanja novih ljudi, jer će to da dovede sigurno do povećanja javnih prihoda, a onda i mogućnosti da se iz tih javnih prihoda izdvajaju značajnija sredstva za komunalnu infrastrukturu što je po prirodi građanima mnogo vidljivije. A to je opremanje centralnog gradskog Trga, Tamiškog keja koji je veoma značajan radi spuštanja grada na svoje reke, radi daljeg uređivanja komunalne infrastrukture, a to je izgradnja postrojenja za preradu otpadnih voda, ali i nedostajuće kanalizacije, izgradnju putne infrastrukture, pre svega mreže lokalnih puteva, novih parkinga, novih zelenih površina. Najbitnije je da se u budžetu nađu, odnosno produkuju javna sredstva koja mogu kasnije da budu reinvestirana. Ona mogu samo da se produkuju kroz nova radna mesta i oživljavanje privrede. Znači prvi deo strateški, koji je za građane manje vidljiv je završen. Sada ulazimo u drugu fazu kada u stvari treba da ubiramo rezultate svega ovoga što smo radili u prethodnih četiri, pet godina.\nVašim čitaocima i dragim sugrađanima želim u 2020. godini puno zdravlja i sreće, lične i porodične, kao i uspeh na poslovnom planu. Siguran sam da će u narednom periodu svi na celoj teritoriji grada Pančeva osetiti benefit svih sprovedenih investicija i realizovanih projekata i da će Pančevo biti željeno mesto u Srbiji, kako za rad, tako i za udoban život.\nRelated tags : gradonačelnik intervjugradonačelnik pančevaprivredni razvoj pančevasaša pavlov\nPančevo: završena akcija „Reciklirajmo zajedno“, najboljima uručene novčane nagrade\n29. jula 2020.0456\nPančevo: Premijerka Ana Brnabić s učenicima Mašinske škole\n15. decembra 2019.0923\n8. maja 2020.0362\n22. oktobra 2020.0168\n22. oktobra 2020., 22:11


Home » DOBITNICI NAGRADA » Dobitnici nagrade ISKRA 2013 » PRINC NIKOLA PETROVIĆ\nSPECIJALNO PRIZNANJE ZA DOPRINOS RAZVOJU FILANTROPIJE\nKada je princ Nikola Petrović krenuo sa idejom osnivanja Fondacije, njegov glavni moto bio je da društvenu pravdu treba nanovo graditi kroz ekonomski razvoj, ali i boljom raspodjelom bogatstava.\nOn kaze: Sve je počelo u oktobru 1989. godine kada sam prilikom prenosa posmrtnih ostatka mojih predaka otkrio da ime koje nosim predstavlja jaku emocionalnu vrijednost u Crnoj Gori, ono što je za mene, do tog dana, bila stara porodična legenda, bilo je nešto što je i dalje živo u srcima Crnogoraca.\nNagradu u ime princa Nikole primio Branislav Radulović iz UO Fondacije\nFondacija Petrović Njegoš, ciji osnivac je princ Nikola, djeluje u tri segmenta: akcije solidarnosti ugroženom stanovništvu koje uključuju humanitarne akcije, akcije u oblasti zdravstva i akcije socijalne pravde, zaštita životne sredine I eko razvoj, uključujući i pilot projekte, akcije u oblasti kulture i promocije kulturne i istorijske baštine Crne Gore.\nEvo nekih od filantropskih akcija/projekata u protekloj godini:\nPOMOĆ ŠKOLOVANJU: Fondacija je septembra 2013. godine donirala školski pribor za učenike OŠ «Aleksa Đilas Bećo» u Mojkovcu, čiji su roditelji korisnici MOP-a.\nDJEČIJA OBDANIŠTA: Fondacija je septembra 2013. godine, pomogla opremanje vrtića “Zvjezdani vrt” u Golubovcima, kako bi gotovo 150 mališana iz Zete mogli da borave u uslovima koji zadovoljavaju savremene kriterijume za prijatan boravak najmlađih.\nHUMANITARNI KONCERT: Povodom Dana nezavisnosti Crne Gore, Fondacija je organizovala humaniratni koncert u Parizu. Novac je prikupljan od prodaje ulaznica kako bi se koristio za program ranog otkrivanja karcinoma i bio uručen KCCG.\nDOBROTA: U januaru 2013. godine za potrebe specijalne psihijatrijske bolnice u Dobroti kupljena su i zamijenjena vrata i prozori na dijelu najveće i najoštećenije zgrade.\nSARADNJA SA FONDACIJOM PRINCA ALBERTA II: Fondacija PNJ i Fondacija Princa Alberta II su juna 2013. godine potpisale Sporazum o saradnji i finansijsku konvenciju za prvi zajednički projekat vezan za Skadarsko jezero.\nPROJEKAT SA TV VIJESTI «SVI SMO JEDAN TIM»: U partnerstvu sa TV «Vijesti» i brojnim drugim društveno odgovornim kompanijama, Fondacija je učestvovala u realizaciji projekta čiji je cilj obnavljanje košarkaških igrališta koja koriste djeca iz 29 škola širom Crne Gore.\nIZRADA VIZUELNOG IDENTITETA: Projekat Fondacije PN, Direkcije za razvoj malih i srednjih preduzeća i Univerziteta Mediteran ( Fakultet za vizuelne umjetnosti). I td.\nU protekle dvije godine, visina uloženih sredstava iznosila je oko 300.000 EUR.


SEDMI BAŠTA FEST BEZ MUZIČKOG PROGRAMA - Basta Fest\nBašta Fest se, kao i ostali festivali, suočava sa teškim periodom planiranja i organizovanja događaja tokom pandemije i promenjive situacije sa brojem zaraženih i merama, zbog kojih ne možemo da razvijemo nikakvu jasnu strategiju i plan. Sa trenutnom inforamacijom da će virus biti prisutan neko vreme, verujemo da je neophodno da pronađemo načine da se kulturne manifestacije održavaju u novim okolnostima kao što život nastavlja da funkcioniše u drugim oblastima. Kulturni radnici moraju da istraže načine uz pomoć kojih će moći da se bave svojim poslom, a samim tim će i publika moći da dođe do sadržaja koji im nedostaju.\nKao što verujemo da se i svakom pojedincu dogodilo, ova pandemija nas je uputila na pojednostavljivanje životnog tempa i vraćanje na suštinu. Suština našeg festivala jeste dovođenje autorskih filmova mladih autora u sredinu koja nema redovan bioskopski reportoar. Tako da je za nas najvažnije da organizujemo filmski program na open airu „Borići“, u skladu sa svim merama i oprezom kako bi naši posetioci maksimalno bezbedno mogli da uživaju u filmovima.\nSmatramo da je organizacija žurki u ovoj situaciji neprikladna i da je nemoguće obezbediti distancu između ljudi. Iako smo svesni da je to deo programa koji je vrlo upečatljiv za Bašta Fest, doneli smo odluku da ga ove godine ne održimo. U trenutku kada budemo bili u mogućnosti da opet slobodno plešemo, pevamo i grlimo se, Bašta Žurka će sigurno biti mesto na kojoj ćemo to proslaviti punom parom.\nDefinitivnu odluku o planovima za održavanje sedmog Bašta Festa u datumima od 23. do 26. jula donećemo u narednih par dana, kada očekujemo i odgovor lokalnog Kriznog štaba. Vodite računa o sebi i drugima!


Crna Gora ima mogućnosti za jače ekonomske veze sa Sjevernom Makedonijom | Privredna komora Crne Gore\nPredsjednik Privredne komore Crne Gore Vlastimir Golubović i ambasador Sjeverne Makedonije Mihajlo Trpkovski tokom današnjeg sastanka u Privrednoj komori istakli su važnost jačanja ekonomske saradnje dvije države.\n- Kada bi poslovno-ekonomska saradnja privrednika iz Crne Gore i Makedonije, oslonjena na dobre političke odnose, bila intenzivna kao što je ova među privrednim komorama, onda bi ona bila na punu korist naših privrednika i naših ekonomija – ocijenio je predsjednik Golubović, ističući posebno kvalitetno partnerstvo koje poslovne asocijacije imaju u okviru Komorskog investicionog foruma zapadnobalkanske šestorke uz brojne značajne projekte kojima se doprinosi otklanjanju barijera za protok ljudi, roba i investicija.\nGolubović je upoznao ambasadora sa makroekonomskim pokazateljima naše zemlje prije i tokom pandemije, potencirajući da je i ova kriza ukazala na neophodnost širenja baze za proizvodnju i uopšte produktivnost crnogorske ekonomije. Prostor za saradnju sa makedonskim privrednicima, pored ppstojećeg, vidi u proizvodnji zdrave hrane, turizmu, građevinarstvu, a posebno u metalskoj industriji. Golubović je pozvao makedonske investitore da se upoznaju sa potencijalima pojedinih crnogorskih kompanija u ovim oblastima, koje, prema njegovim riječima, itekako imaju resurse za uspješno poslovanje.\nSagovornici su se saglasili i da međusobne investicione aktivnosti svakako treba pospješiti i pojačati, jer su na veoma niskom nivou. - Najbolji recept za borbu protiv krize je investiranje u razvojne projekte.\nBolju posjetu turista iz Sjeverne Makedonije uslovljava saobraćajna povezanost dvije države koja bi mogla biti značajno bolja, kroz uspostavljanje direktne avio linije između glavnih gradova, ali i završetak planiranih saobraćajnica između Crne Gore i Kosova, odnosno Albanije, pa je sa sastanka upućena podrška nadležnima za realizaciju ovih, ranije planiranih, projekata.\nAmbasador Trpkovski naglasio je da će u fokusu njegovih aktivnosti biti ekonomska diplomatija, i zatražio registre crnogorskih firmi kako bi pomogao uspostavljanju partnerstava sa njihovim makedonskim kolegama.\nU radu sastanka učestvovali su potpredsjednik Privredne komore Crne Gore Pavle D. Radovanović, savjetnik predsjednika Dragoljub Bulatović, kao i saradnica ambasadora Daniela Nikova.


Academ Link - U sanaciju objekata Univerziteta u Banjaluci uloženo oko tri miliona KM\nU sanaciju objekata Univerziteta u Banjaluci uloženo oko tri miliona KM\nU sanaciju objekata Univerziteta u Banjaluci i njihovo energetsko utopljavanje u proteklih pet godina uloženo oko tri miliona KM, saopšteno je iz Ministarstva za prostorno uređenje, građevinarstvo i ekologiju Republike Srpske.\nResorni ministar Srebrenka Golić obićiće danas u Univerzitetskom gradu u Banjaluci gradilišta, gdje je u toku realizacija tri kapitalna projekta, u saradnji sa Vladom Srpske, te razgovarati sa rukovodstvom Univerziteta.\nPosjeta Univerzitetu zakazana je za 13.00 časova, a izjave za medije planirane su u 13.30 časova, najavljeno je iz resornog ministarstva.\nSredstva za sanaciju objekata Univerziteta u Banjaluci i njihovo energetsko utopljavanje u proteklih pet godina uložena su kroz realizaciju projekta "Energetska efikasnost", koji sprovodi resorno ministarstvo.\nKroz realizaciju druge faze projekta "Energetska efikasnost" trenutno se izvode radovi na energetskoj obnovi objekta Rektorata i Akademije umjetnosti i objekta Centra za pomoć studentima sa invaliditetom, te objekta Stomatološkog fakulteta za šta je izdvojeno 1.440.000 KM.\nU toku ove građevinske sezone završeni su radovi na objektu Ekonomskog fakulteta, a vrijednost radova je 630.844 KM.\nU okviru prve faze projekta, koji je realizovan u periodu od 2015. do 2019. godine, saniran je objekat Prirodno-matematičkog fakulteta, a vrijednost radova iznosila je oko 929.000 KM.


ULIZICE VIŠE NE PROLAZE: Jasna na spisku za političku penziju?\nBy\tePodunavlje Juli 26, 2019\t0\nGradonačelnica Smedereva dr Jasna Avramović, koja nije bila vlast u zadnjih dvadeset godina samo za vreme provedeno u istražnom zatvoru, ne da neće biti na listi Srpske napredne stranke za izbore planirane 2020. godine, nego se očekuje da se nađe i pred licem pravde, saznaje regionalni portal epodunavlje.\nSagovornica našeg portala iz SNS kaže da su brojni razlozi što Jasna Avramović neće ponovo biti na izbornoj listi ove stranke, jer iza sebe ima isuviše propusta, a najveći se vežu za kapitalne ekonomsko-privredne projekte od izuzetne važnosti za celu Srbiju, a realizovani su u Smederevu, što i jeste osnov za njenu odgovornost.\nOna objašnjava da je u gradu na Dunavu malo toga urađeno u režiji lokalne samouprave i da su se isključivo realizovali projekti koje sporovodi Država, a koje Jasna Avramović "preuzima i predstavlja kao svoje", kako bi građanima iscenirala svoju lažnu uspešnost.\nNeaktivnost lokalne samouprave je Avramovićki lično zamerio i predsednik Vučić, pred novinarima, prilikom obilaska radova na rekonstrukciji zgrade Gimnazije u Smederevu, a u okviru predsedničkog karavana "Budućnost Srbije", dok je pokušavao da se izbori sa njenim navalentnim, ulizivačkim napadima, koji mu, evidentno, nisu prijali.\n- Ne može se oceniti učinak Jasne Avramović kao gradonačelnice, jer ga nema. Njene jedine aktivnosti bile su nekakvi tajnoviti odlasci u Beograd, gde se kao sastajala sa ministrima. Kasnije se saznalo da samo uđe u zgradu Vlade Srbije i sedi sa kafe kuvaricama, a ministre na prepad pokušava da nahvata na vratima, da bi je videli sa njima. Sve u njenoj ličnoj promociji je, izgleda, fikcija, kaže naša sagovornica.\nOna dodaje da se slično dogodilo i tokom poslednje posete Vučića Smederevu, kada je protokol više puta morao da je zamoli da se skloni, jer je stalno pokušavala da ih zaobiđe i da se po svaku cenu približi predsedniku, samo kako bi se na televizijama videla u kadru sa njim, kako bi građani pomislili da ima Predsednikovu naklonost.\n- U svemu tome ima i tragikomičnih elemenata. Smederevo nije imalo opterećenje nasleđa prethodne vlasti, jer je prethodna vlast u Smederevu bila Jasna Avramović, kaže naša sagovornica.\nO njenom radu u SNS, naša sagovornica kaže da je Avramovićeva samo svoj pokret građana infiltrirala u najjaču političku opciju, kako bi je kontrolisala iznutra, dok je sve bitne funkcije davala članovima svog pokreta i nipodaštavala članove SNS, zbog čega je iz stranke i decidno zatraženo da podnese ostavku na mesto predsednika Gradskog odbora.\n- Ipak, od nje očekujemo da mirno podrži proces promena u stranci i da ne pravi skandale kojima je vična. A možda i ostvari pretnju da će se, ukoliko ne bude na listi SNS, kandidovati ponovo ispred nekog udruženja građana. SNS ne voli ucene niti poštuje one koji daju čak i najmanji nagoveštaj da će da ucenjuju. Očekujemo da se najzad sabere i dostojanstveno istražnim organima objasni šta je to radila prethodnih godina, kaže naša sagovornica.\nLast modified on Petak, 26 Juli 2019 22:36\n« Veliki dan za Smederevo, a Smederevci postiđeni Javni izvršitelj naplatio "Palanka Promet" 451.504 dinara duga za vodu »


Dodik: Uskoro formiranje vlasti na nivou BiH, bez saglasnosti o NATO | Glas Banja Luke - Nezavisni online magazin\nBANJALUKA – Predsjednik SNSD-a Milorad Dodik izrazio je uvjerenje da će veoma brzo biti potpisani principi za formiranje vlasti na nivou BiH koji će, između ostalog, potvrditi privrženost ustavnom poretku BiH i Dejtonskom mirovnom sporazumu.\n“Vjerujem da ćemo uskoro održati sastanak na kojem bi potpisali principe za formiranje vlasti u BiH čime bi bili stvoreni uslovi da Predsjedništvo predloži kandidata za predsjedavajućeg Savjeta ministara i da se izvrši podjela resora. Mislim da to neće biti toliko teško jer treba da se zna koji resori u Savjetu ministara pripadaju kojoj strani i da se konačno uđe u njegovo što brže formiranje”, rekao je Dodik za Srnu.\nPrethodni članakBanjaluka danas dobija novi praznik?\nNaredni članakCvijanovićeva u Bukureštu zatražila podršku u procesu evropskih integracija


Datum kreiranja: petak, 13 septembar 2019\nVest prema kojoj je predsednik radne grupe za saradnju sa OEBS Nebojša Stefanović uputio poziv za posmatranje budućih izbora u Srbiji, i "zatražio sastanak na kome bi bili precizirani svi detalji buduće saradnje", ne govori još uvek ništa o tome da li Vlada Srbije ima nameru da zatraži od posmatračke misije da učini išta više od onoga što je do sada bilo uobičajeno.\nMoglo bi se, naime, desiti da uloga ove međunarodne organizacije bude vrlo slična onoj iz prethodnih izbornih procesa. To znači da bi jedan broj posmatrača pratio sam izborni proces, da bi stručnjaci iz ODIHR, na osnovu uvida u dokumente i razgovora sa učesnicima izbora, predstavnicima državnih organa i drugim posmatračima doneli zaključke o usklađenosti sa međunarodnim standardima, da bi se njihov preliminarni izveštaj pojavio ubrzo potom, a konačni, sa celovitim preporukama posle nekoliko meseci. Srbiji, međutim, u ovom trenutku, treba nešto drugo.\nODIHR je dao brojne preporuke za otklanjanje problema posle parlamentarnih izbora 2016 i predsedničkih 2017. Evropska komisija svake godine konstatuje da Srbija nije postupila po ovim preporukama, iz čega je jasno da su one važne i sa stanovišta ispunjavanja standarda EU. Rešavanje tih problema je zahtevalo ozbiljno promišljanje, predani rad, ali pre svega spremnost vlasti da se prizna da problemi postoje. Po ovim preporukama je postupano u najbolju ruku selektivno – dok su preduzimane neke aktivnosti u vezi sa biračkim spiskovima, nije bilo čak ni najave da će državni organi popraviti bilo šta što je u vezi sa finansiranjem izborne kampanje, kontrolom tog procesa ili sprečavanja da se javne funkcije koriste za partijsku promociju.\nSa preporukama ODIHR su povezani i brojni predlozi koje je su nevladine organizacije, među kojima je i Transparentnost Srbija, iznosile u dijalozima o izborima. Sa tim preporukama su povezani i pojedini predlozi i zahtevi koje su iznosile opozicione stranke, uslovljavajući njihovim ispunjenjem svoje učešće na izborima. Zbog toga bi Srbiji bilo potrebno da se predstavnici vlasti što pre izjasne o tome šta će da prihvate od predloga, i da zatraže od ODIHR da se pre raspisivanja izbora izjasni o tome u kojoj meri preduzete mere predstavljaju ispunjenje njihovih ranije datih preporuka.


Stanje bezbjednosti dobro i stabilno - GradPrijedor.com - Portal grada Prijedora\nHome»Društvo»Stanje bezbjednosti dobro i stabilno\nStanje bezbjednosti dobro i stabilno\n18. maja 2016. 2 Mins Read\nNačelnik Centra javne bezbjednosti /CJB/ Prijedor Dalibor Ivanić ocijenio je danas da je stanje bezbjednosti na području ovog centra stabilno i dobro i da ovaj centar i dalje, u kontinuitetu, postiže zadovoljavajuće rezultate po svim linijama rada.\n„U aprilu smo imali 83 evidentirana krivična djela, neznatno više u odnosu na isti mjesec prošle godine, a povećanje je usljed povećanja broja krivičnih djela koja se odnose na krađu električne energije sa prošlogodišnja tri na ovogodišnjih 19“, rekao je Ivanić na konferenciji za novinare u Prijedoru.\nOn je naveo da su u oblasti narkomanije registrovana dva krivična djela, da je oduzeto pet grama heroina i manja količina marihuane.\n„U oblasti privrednog kriminaliteta bilo je osam krivičnih djela sa četiri izvještaja podnesena protiv četiri lica“, dodao je Ivanić.\nPrema njegovim riječima, nije bilo narušavanja javnog reda i mira u većem obimu.\n„U oblasti javnog reda i mira bilo je manje prekršaja nego lani i bitno je da su svi javni skupovi, koji su se održavali na pdorčju CJB Prijedor, protekli bez ijednog incidenta“, naglasio je Ivanić.\nU oblasti bezbjednosti saobraćaja u aprilu nije bilo saobraćajnih nezgoda sa poginulim licima, a lani ih je bilo dvije. Povećan je broj vozača isključenih iz saobraćaj zbog pijanstva, kao i onih lišenih slobode zbog prisustva alkohola u organizmu većeg od jedan gram po kilogramu.


"Žao mi je sto ovaj stadion mora da ode, to je neminovno. Iako je star, navijačio su voleli ovaj stadion", rekao je jedan od gledalaca poslednjeg meča na Olimpijskom staidonu u Tokiju, Akira Hara.\nPovodom izgradnje novog stadina pojavile su se kritike u japanskoj javnosti, zbog prvobitno procenjenih troškova od tri milijarde dolara, zbog čega je japanska vlada smanjila cenu koštanja na 1,3 milijardu dolara.\nMeđu istaknutim sportskim događajima na starom olimpijskom stadionu, izdavaja se svetski rekord u skoku u dalj Amerikanca Majka Pauela od 8,95 metara iz 1991. godine, kojim je srušen legendarni Bob Bimon (8,90).\nTu se dogodila i trka Karla Luisa na 100 metara kojom je oborio tadašnji svetski rekord (9,86 sekundi)\nIZVIRILA TETOVAŽA Pogledajte novi "crtež" Ivane Španović\n"DEVOJKE MOGU OBE STVARI!" Najizazovnija sportistkinja na svetu zaprepastila mnoge poslednjim snimkom na Instagramu /VIDEO/\nMlada srpska atletičarka Ivana Ilić osvojila je srebrnu medalju u trci na 100 metara na juniorskom Evropskom prvenstvu u Talinu.


Intervju: Andrej Mitrovic\nIntervju: Andrej Mitrović\nReći ili prećutati zlo postaje veliko pitanje, koje pojedini ljudi zaoštravaju smatrajući da slika o nama mora biti ulepša(va)na. Naučni duh i razum na to odgovaraju: priznajmo, jer niko na svetu nikada nije bio potpuno čistih ruku\nJugoslavija je srpski uspeh. Srbi su sa Jugoslavijom ušli u jednu veliku zajednicu, zajednicu koja je stare civilizacione razlike pokušala da premosti\nNe. Reći ću da je Jugoslavija srpski uspeh. Srbi su sa Jugoslavijom ušli u jednu veliku zajednicu, zajednicu koja je stare civilizacione razlike pokušala da premosti. Jugoslavija je 1918. nastala na demokratski način, u njenoj prvoj vladi našli su se predstavnici svih istorijskih pokrajina, političkih partija - osim Hrvatske seljačke stranke, koja je u trenutku osnivanja bila orijentisana antijugoslovenski - i predstavnici tri najveće konfesije. Ozloglašeni Vidovdanski ustav bio je demokratski ustav, što ne znači da nije imao slabosti. Nova istraživanja pokazuju da je Vidovdanski ustav ugradio sve socijalne tekovine XIX i XX veka saglasno tada najnaprednijem - u pogledu zaštite građana - ustavu Vajmarske republike. Na kraju, bio je to ustav koji je insistirao na slobodnim izborima, uneo u bivše austrougarske delove Jugoslavije slobodne izbore, slobodno glasačko pravo muškaraca - tako da su se seljaci tih krajeva, po prvi put u istoriji, pojavili na izborima. Takva država je značajan srpski uspeh, budući da joj je Ustav Kraljevine Srbije bio prva, a vajmarski druga paradigma; u njoj su - što, prelazeći preko zahteva sopstvenih programa zanemaruju ovdašnji nacionalisti - svi Srbi živeli u jednoj državi i, što je vrlo važno, svi Srbi su u toj državi živeli bez ugnjetavanja, naročito bez ugnjetavanja drugih naroda. Jugoslavija je obećavala da Srbi i drugi narodi u njoj mogu da žive. Neprevaziđeni Drugi svetski rat odlučio je sudbinu Jugoslavije, jer nam se ponovio građanski rat koji nismo priznali.\nŠta je Velika Srbija? Šta je Velika Italija, Bugarska, Nemačka, Rumunija... "Velika" ne podrazumeva, ne mora podrazumevati teritoriju već moćnu, snažnu, naprednu, privlačnu nacionalnu državu. Ja sam 1991. rekao da je ovde prvi put na delu velikosrpski program i ušao u sukob sa onima koji su tvrdili da je Jugoslavija velikosrpski program, ali i onima koji su tvrdili da je Jugoslavija srpska katastrofa. A rekao sam to jer "Srbi" hoće da grade svoju državu ne vodeći računa da na toj teritoriji žive druge nacije. Jugoslovenska ideja podrazumeva konsenzus o zajedničkom životu i, posebno, da zajednička država mora biti demokratska. Naravno, da li će ona to i postati zavisi od političkih snaga i odnosa, ali sama ideja Jugoslavije podrazumeva demokartiju.\nNe, ona se raspala zato što nije rešila pitanje svoje privredne i društvene integracije. To je bitno pitanje, a kako nije rešeno, nasleđeni nacionalizmi i nepriznat građanski rat dobili su priliku - i odigrali su svoju ulogu - najžešće u centralnom delu teritorije, gde se susreću Srbi, Hrvati i Muslimani, na istim onim mestima na kojima i Drugi svetski i, u njegovoj senci, građanski rat. Sasvim uprošćeno govoreći, nezavršen je bio i Prvi svetski rat. Kraljevina Jugoslavija pokušala je da prikrije činjenicu da u jednoj državi žive narodi koji su u svetskom sukobu bili na različitim stranama fronta. Na primer, malo je poznato da je na Ceru izginuo Zagrebački korpus, cvet hrvatske omladine je izginuo pod zastavama Austro-Ugarske...\nMislim da ima. Srednja generacija istoričara u Beogradu jeste na tom nivou: bolje su obrazovani i imali su više veza sa svetom. Srednju generaciju pominjem zato što ova mlađa nema veza sa svetom. Drugi element za optimizam je to što smo, u rvanju i sa nacionalnom i sa socijalističkom ideologijom, uspeli da afirmišemo naučnu istinu kao idealni cilj kome se teži. Treće, ta generacija je sada u godinama invencije i snage mada se, istovremeno, nalazi na pragu iskušenja - jer vreme stvaralačke snage prolazi. To vidimo po najstarijoj generaciji, još vladajućoj, ogrezloj i u nacionalizam i u birokratski istoricizam. Srednja generacija kolega možda će uspeti, ako dobije perspektivu, što znači pojačanu racionalnost celog društva, pojačane veze sa svetom i učešće u razmeni znanja. Na vezama sa svetom ovde insistiram jer sad imamo veoma ograničenu razmenu, do te mere da jedan broj mojih kolega uopšte ne oseća potrebu za razmenom znanja sa svetom. Kad bi malo "izašli" da sopstvene rezultate pogledaju u odnosu na tuđe, morali bi da priznaju provincijalnost sopstvene istoriografije.


PREDLOG ZAKONA O POSREDOVANJU U PROMETU I ZAKUPU NEPOKRETNOSTI PREDVIĐA UVOĐENJE STRUČNOG ISPITA ZA PREDUZETNIKA I POSLOVANJE ISKLJUČIVO ONIH KOJI SU UPISANI U REGISTAR POSREDNIKA\nMinistar spoljne i unutrašnje trgovine i telekomunikacija Rasim Ljajić predstavio je u Parlamentu set zakona, među kojima je i Predlog zakona o posredovanju u prometu i zakupu nepokretnosti koji predviđa uvođenje stručnog ispita za preduzetnika i poslovanje isključivo onih koji su upisani u registar posrednika.\nMinistar Ljajić je u objedinjenoj raspravi istakao da oblast posredovanja u prometu i zakupu nepokretnosti do sada nije bila pravno uređena, a da je ukupna vrednost tržišta nepokretnosti oko 110 milijardi dinara godišnje, od čega dve trećine otpada na nelegalni promet ili promet koji nije registrovan.\n"Država nema podatke ni o ostalim transakcija, a šteta za budžet je ogromna, kao što su ogromne novčane transakcije koje nisu u legalnim tokovima", istakao je ministar.\nPrema njegovim rečima, postojala je potreba da se na celovit način uredi oblast i donošenjem takvog zakona biće obezbeđena pravna sigurnost za građane i pravna lica.\nZakonodavac je nastojao da uvede red u rad agencija na tržištu poštujući standarde EU, a donošenje tog zakona nije deo obaveza kada je reč o harmonizaciji propisa sa evropskim, istakao je Ljajić i naglasio da postoje standardi koje sve zemlje poštuju.\nPrema njegovim rečima, nakon donošenja zakona u roku od šest meseci sedam podzakonskih akata, a određene odredbe zakona imaće odložen početak primene i to su one koji se tiču upisa u registar i plaćanje osiguranja.\n"Te odredbe će stupiti na snagu 18 meseci kasnije, a pretpostavljamo da je to dovoljno vremena koje smo dali agencijama da se prilagode novim uslovima poslovanja", rekao je Ljajić.\nOn je rekao i da je predlog zakona poslat na 119 adresa, stručnoj javnosti i različitim organizacijama, agencijama koje se bave tim poslom, nevladinim organizacijama i drugim državnim institucijama.


Društvo i ekonomija: Ukidaju takse za registraciju vozila, firmarine, splavove... - BalkaniYUm.TV '); } //]]>\nUkidaju takse za registraciju vozila, firmarine, splavove...\nMinistarstvo finansija i privrede Srbije objavilo je danas na svom sajtu (mfp.gov.rs) spisak 75 naknada i taksi koje će biti ukinute od 1. oktobra.\nKako se ističe u saopštenju Vlada Srbije, biće ukinuto oko 130 raznih nameta, a na jučerašnjoj sednici već je usvojen predlog za ukidanje 75 različitih taksi i naknada, čijim će se ukidanjem rasteretiti privreda i građani.\nPrecizira se da već od 1. oktobra 300.000 preduzetnika i vlasnika malih preduzeća više neće morati da plaća firmarine i takse za isticanje reklame, što će im u uslovima krize doneti uštedu i do 200.000 dinara godišnje.\nPrimera radi, preduzetnici iz Beograda od početka oktobra neće više imati obavezu da plaćaju firmarinu koja se u zavisnosti od delatnosti i zone do sada plaćala od 24.000 do 120.000 dinara godišnje, kao ni komunalnu taksu za isticanje reklame koja je do sada koštala od 9.250 do 98.400 dinara godišnje.\nOd važnih taksi koje su predložene za ukidanje jesu i komunalna taksa za držanje i korišćenje plovnih naprava i drugih objekata, čime će se rasterititi građjani koji drže čamce, sojenice i razne druge objekte na vodi, kao taksa za držanje restorana i drugih ugostiteljskih objekata na vodi (splavovi), navelo je Ministarstvo finansija i privrede.\nIstiče se da će mala i srednja preduzeća dodatno biti rasterećena ukidanjem takse za korišćenje vitrina radi izlaganja robe van poslovne prostorije. Ta taksa se, navodi se, do sada plaćala mesečno od 3.000 do 16.000 dinara po metru kvadratnom u zavisnosti od poslovne zone.\nGrađani će od 1. oktobra imati manje troškove za registraciju automobila, koja će, u zavisnosti od grada do grada, biti od 2.000 do 4.000 dinara jeftinija zbog ukidanja nekoliko republičkih i smanjivanjem lokalnih taksi. Registracija vozila biće jednostavnija i plaćaće se samo jednom uplatnicom, u odnosu na sadašnjih 12.\nMinistarstvo finansija i privrede Srbije je napomenulo i da se u grupi taksi koje su ukinute nalaze i brojne takse koje poljoprivrednim proizvođačima treba da olakšaju obavljanje njihove delatnosti.\nMinistarstvo finansija je najavilo da će ubuduće na svom zvaničnom sajtu redovno objavljivati sve zakonske novine u privrednom ambijentu Srbije.


Izvor: Deutsche Welle, 19.Apr.2021, 12:20\nB92: Nova kancelarka?\nAngelu Merkel bi nakon saveznih izbora 26. septembra na kancelarskom položaju mogla da nasledi kancelarka. Zeleni su svoju kopredsedavajuću Analenu Berbok imenovali kandidatkinjom za tu poziciju.\nDobija li Njemačka "zelenu" kancelarku?\nStranka njemačkih Zelenih odredila je Analenu Berbok (40) za svoju kandidatkinju za kancelarku. Ko je ova ambiciozna političarka i za šta se zalaže? I da li ima šanse da poslije izbora u septembru naslijedi Angelu Merkel?


Partnerski projekti opštine Medveđa i Centra za razvoj Jablaničkog i Pčinjskog okruga – Radio Medvedja\nPosted on 24 фебруара, 2021 24 фебруара, 2021 by Vesti\nOpština Medveđa godinama unazad stavlja akcenat na zapošljavanje mladih sa teritorije naše opštine. Upravo iz tog razloga i većina projekata koje realizuje opština, odnosi se na povećanje broja zaposlenih u Medveđi.\nDanas su u kabinetu predsednika potpisana dva projekta između lokalne samouprave i Centra za razvoj Jablaničkog i Pčinjskog okruga. Prvi je vezan za Kancelariju za preduzetništvo i mlade Medveđa 2021, dok je drugi fokusiran na Zaštitu životne sredine i unapređenje turizma 2021. Vrednost oba projekta iznosi 5 miliona dinara a oročeni su na 6 meseci trajanja.\nPredsednik opštine Medveđa, Nebojša Arsić je nakon potpisivanja istakao da ovim putem nastavljamo dugu saradnju sa Centrom za razvoj gde će preko projekata biti angažovano dvanaest osoba.\n«Ideja nam je bila da za potrebe lokalne samouprave opštine Medveđa napravimo zajednički projekat kako bi na polju turizma i preduzetništva angažovali mlade, a kroz edukacije radili na pronalaženju novih ideja koje će dati rezultate na ovim poljima. Od vas na projektu očekujem da pratite pozive, predložite nove ideje i dostavljate mesečne izveštaje, kako bi imali povratnu informaciju u kom pravcu možemo danje raditi.\nPosted in Vesti Tagged centar za razvoj jablanicko pcinjskog okruga, dr nebojsa arsic, dragana belenzada, opština medvedja\n← Opština Medveđa potpisala Sporazum na realizaciji Projekta Reforma lokalnih finansija\nMeđunarodni dan civilne zaštite obeležen u Medveđi →


Čađin "TGT Tehnogas" ulazi u novi posao vrijedan preko 5 miliona KM, pogledajte i gdje?! - Istok\nČađin “TGT Tehnogas” ulazi u novi posao vrijedan preko 5 miliona KM, pogledajte i gdje?!\nFirma „Tehnogas“ (TGT) iz Laktaša, na čijem čelu je bivši ministar unutrašnjih poslova Stanislav Čađo, zajedno sa drugim kompanijama želi da gradi hidro blok u bolnici „Mlječanica“.\nNaime, Specijalna bolnica za fizikalnu medicinu i rehabilitaciju „Mlječanica“ je raspisala nabavku za izbor izvođača za izgradnju hidro bloka u vrijednosti od skoro 5,5 miliona maraka sa PDV-om.\nPristigle su dvije ponude, jedna od grupe ponuđača koju predvodi „Šumil“ iz Kozarske Dubice, a u kojoj je i „Tehnogas“, dok drugu grupu ponuđača predvodi preduzeće „Dženad“ iz Gradačca.\nPrva grupa ponuđača, koju predvodi „Šumil“, nudi da hidro blok izgradi za 5,4 miliona KM u roku od godinu dana, dok je druga grupa ponuđača spremna da isti posao uradi za 5,3 miliona i sa rokom od svega sedam dana.\n„Procijenjena vrijednost ove javne nabavke, prema Planu javnih nabavki, je 4,7 miliona maraka bez PDV-a i u pitanju je otvoreni postupak međunarodnog karaktera. Kriterijum za dodjelu ugovora je ekonomski najpovoljnija ponuda“, kazali su za CAPITAL u „Mlječanici“.\nKako su pojasnili, sama izgradnja i puštanje u funkciju objekta hidro bloka zasniva se na principu „ključ u ruke“.\n„Objekat je površine 1.500 kvadrata, a tenderskom dokumentacijom definisana je i isporuka, ugradnja i puštanje u funkciju medicinske opreme (hiperbaričnih komora)“, naglasili su u „Mlječanici“.\nPodsjećamo, kako je CAPITAL ranije pisao, firma „Šumil“ u vlasništvu Milana Šuvka dobila je bezbroj tendera u „Mlječanici“, a njegov sin Miloš Šuvak je u Narodnoj partiji Srpske (NPS) koju je osnovao vršilac dužnosti direktora bolnice „Mlječanica“ Darko Banjac.\n(Capital FOTO: spamljecanica)\nGabriel Eskobar, specijalni izaslanik državnog sekretara SAD-a za Zapadni Balkan, u ekskluzivnom intervju za N1 poručio je građanima Bosne i Hercegovine da moraju pobijediti strah ... Read More\nTrivić: Na uvrede uvijek odgovaram argumentima\nNakon što me je srpski član nazvao praznom ljušturom, a juče njegovi poslanici postavljali pitanje kako to da sam ja profesor na fakultetu, pa evo ... Read More\nNEWER POSTNiko od nadležnih nije se obratio na protestu za vodu u Istočnom Sarajevu!\nOLDER POSTU Rumuniji pala vlada: Florin Čitu više nije premijer


DEO VAŠEG DOMA Najveći broj domaćinstava u Srbiji krasi barem jedan proizvod ove domaće kompanije - Forma Ideale\nIstraživanja pokazuju da čak 9 od 10 porodica – u potrazi za savršenom sofom, plakarom, komodom, kuhinjom, bračnim krevetom ili nekim drugim komadom nameštaja – poseti neki od 35 prodajnih salona ove popularne srpske kompanije.\n– Svaki komad „Forma Ideale“ nameštaja je osmišljen, kreiran i proizveden u Srbiji, i to je činjenica koju s ponosom ističemo. A posebno smo ponosni i na to što najveći broj kupaca nameštaja u Srbiji omiljeni komad nameštaja pronađe upravo u našim salonima“ – rekao nam je Nikola Ružičić, rukovodilac službe za medije i odnose sa javnošću kompanije „Forma Ideale”.\n– Proizvodni proces organizovan je po principu serijske proizvodnje na savremenoj proizvodnoj opremi, uz konstantno praćenje novih svetskih tehnologija u izradi nameštaja. U narednom periodu planiramo proširenje kapaciteta i nova zapošljavanja. Privrženi smo principima i vrednostima koje nas na pragu jubileja 25 godina poslovanja kompanije, svrstavaju u sam vrh industrije nameštaja Jugoistočne Evrope i koji su ključni što je danas brend „Forma Ideale“ sinonim uspešnog kreatora savremenih estetskih i praktičnih rešenja u opremanju enterijera – ističe Ružičić.


Poziv za predloge javno-privatnog partnerstva u Srbiji u okviru Godišnjeg izveštaja programa – ICR\nPoziv za predloge javno-privatnog partnerstva u Srbiji u okviru Godišnjeg izveštaja programa (APS)\nRok: 3. jun 2013.\nDatum objavljivanja: 03. April 2013.\nDatum zatvaranja: 03. Jun 2013.\nTip instrumenta finansiranja: grant\nIznos koji se dodeljuje: 300.000-500.000 $\nPrihvatljivi aplikanti: neprofitne ili volonterske organizacije, “for-profit” privatne kompanije i organizacije, poslovne i trgovinske asocijacije, fondacije, kvalifikovane lokalno-registrovane organizacije civilnog društva, akademske institucije, konsultantske firme (aplikanti moraju biti zakonski priznate organizacione jedinice u skladu sa važećim zakonom; pojedinac ne može biti aplikant)\nKao savetodavno preduzeće osnovano za rešavanje problema siromaštva, ekonomskog razvoja i pitanjima upravljanja, USAID teži da poveća razvojni uticaj svih svojih programa. Trenutno, postoji nesklad između potreba privatnog sektora i kapaciteta postojeće radne snage, koji nastavlja da doprinosti visokoj stopi nezaposlenosti, posebno među mladima. U cilju rešavanja problema u vezi sa privrednim rastom u Srbiji, USAID/Srbija nastoji da angažuje partnere iz privatnog sektora u zajedničkim aktivnostima sa namerom da se ubrza proces tranzicije srpske privrede i podrži proces evropskih integracija. USAID/Srbija je identifikovala razvoj radne snage kao sredstvo za rešavanje šireg problema nezaposlenosti. Ona podstiče sveobuhvatan pristup izazovima ekonomskog rasta, ne samo kroz razvoj ljudskog kapitala, već i razvoj institucionalnih kapaciteta.\nUSAID/Srbija traži predloge koji opisuju i razvijaju pristupe koji podstiču inovativna, suštinska i održiva unapređenja u kvalitetu i relevantnosti veština kod radne snage. Predlozi se mogu odnositi na širok spektar veština potrebnih privatnom sektoru, uključujući tehničke veštine u sektorima sa izvoznim potencijalom. Predlozi treba da predlože intervencije koje unapređuju institucije i sisteme, koji unapređuju kvalitet radne snage u Srbiji. Od potencijalnih savezničkih partnera, očekuje se da donesu značajne nove resurse, ideje, tehnologije i/ili partnere za razvojne aktivnosti. Ilustrativne vrste rezultata su: poboljšane tehničke veštine u sektorima sa izvoznim potencijalom, povećan broj radnih mesta i/ili kreirana radna mesta sa punim radnim vremenom, poboljšane radne prakse, unapređena proizvodnja kroz usvajanje najboljih EU i međunarodnih praksi, uvedene nove tehnologije proizvodnje i nastavne tehnologije, uvedeni međunarodno priznati standardi kvaliteta itd.


Jevrejska zajednica Crne Gore zvanično postala članica Evropskog jevrejskog kongresa - CdM\n“Čast nam je da budemo članica EJK-a, jevrejske organizacije koja je na čelu borbe protiv antisemitizma, čuvanja sječanja na Holokaust (Šoa), njegovanja jevrejske tradicije, oživljavanja jevrejskih zajednica i institucija, jačanja jevrejstva širom Evrope. Odlučno vođstvo i posvećenost jevrejskim zajednicama prijeka je potreba u ovom izuzetno teškom periodu. Nadamo se da će naša Zajednica doprinijeti opštem prosperitetu svih Jevreja“, poručeno je iz JZCG.\nTakođe, Dr Viatcheslav Moshe Kantor, jevrejski lider, filantrop i biznismen, ponovo je izabran za predsjednika Evropskog jevrejskog kongresa od strane Generalne skupštine.\nU januaru 2019. Kantor je organizovao Peti svjetski forum o Holokaustu, koji je održan u Memorijalnom centru Jad Vašem, povodom 75. godišnjice oslobođenja logora smrti Aušvic, uz slogan “Sjećanje na Holokaust, borba protiv antisemitizma”. Svjetskom forumu u Izraelu prisustvao je predsjednik Crne Gore Milo Đukanović, kao i više od četrdeset predsjednika, premijera i predstavnika kraljevskih porodica iz čitavog svieta.\nTagsEvropski jevrejski kompeks Jevrejska zajednica Crne Gore


Politika: VUČIĆ KRAJEM NOVEMBRA U KINI - BalkaniYUm.TV '); } //]]>\nVUČIĆ KRAJEM NOVEMBRA U KINI\nPremijer Srbije Aleksandar Vučić boraviće krajem novembra u Kini gde će učestvovati na Četvrtom samitu Kine i 16 zemalja centralne i istočne Evrope\nVučić će razgovarati i s najvišim kineskim zvaničnicima.\nKako je danas saopšteno iz Vlade Srbije, o predstojećem samitu koji će se održati 24. i 25. novembra u gradu Sudžou i bilateralnoj poseti Kini, Vučić je danas razgovarao sa ambasadorom Kine u Srbiji Li Mančangom.\nSrpski premijer i kineski ambasador konstatovali su da se kinesko-srpski odnosi uspešno razvijaju i da ekonomska saradnja napreduje, kao i da se realizuju dogovori postignuti tokom prošlogodišnje posete premijera Lija Srbiji.\nPremijer Vučić i ambasador Li razgovarali su o izgradnji i modernizaciji pruge između Beograda i Budimpešte, kako bi realizacija tog projekta, od vitalnog značaja za Srbiju, mogla da počne do kraja godine. Razmotreni su i drugi projekti u Srbiji, u kojima učestvuju kineske kompanije, navodi se u saopštenju.


Шмитова одлука распламсала политичке сукобе у БиХ - Нови Стандард\nŠmitova odluka rasplamsala političke sukobe u BiH\n08.06.2022. 17:37 08.06.2022.\nZa političare iz Srpske ovo je najava mešanja stranog faktora u izbore, a u Sarajevu ističu „pobedu bosanskog političkog faktora”\nOdluka (ne)legitimnog visokog predstavnika Kristijana Šmita o nametanju finansiranja opštih izbora u BiH, kojom je direktno poništio odluku Saveta ministara BiH s tim u vezi, izazvala je nova politička sukobljavanja. Za razliku od zvaničnika Republike Srpske, za koje je Šmitovo protivdejtonsko delovanje, ne samo nedopustivo i neprihvatljivo, nego je i „potvrda da BiH nema suverenitet”, da je „propala zemlja” i da je „protektorat”, iz političkog Sarajeva stižu – izlivi oduševljenja. Stižu čak i pozivi Šmitu da nastavi u započetom stilu i da „nametne i elektronsko glasanje”.\nNeki od političara iz Republike Srpske u Šmitovoj odluci prepoznaju „želju međunarodnog faktora da bude involviran u izborni proces”, što, po njihovoj oceni, „podrazumeva i projektovane izborne rezultate”. Predsednik Ujedinjene Srpske Nenad Stevandić smatra da je Šmitova odluka „verovatno u nekoj korelaciji s novim pretnjama koje stižu i pokušajem da se utiče na izbore”.\nNakon što je nametnuta odluka i službeno objavljena, sarajevski mediji izvestili su kako je potez Šmita, čije imenovanje na poziciju koju zauzima nije potvrđeno u Savetu bezbednosti UN, zbog čega je nepriznat u Srpskoj, „važan i zbog toga što je naložio izmene Zakona o finansiranju institucija BiH”, što, napominju, „znači da finansiranje izbora više ne može biti upitno, niti će neka stranka to moći da blokira neusvajanjem budžeta”.\nZa predsedavajućeg Saveta ministara BiH Zorana Tegeltiju Šmitova odluka je nepotrebna, beskorisna i dovešće do daljih nesporazuma u BiH.\n„To je još jedna u nizu odluka kojima se ispunjavaju želje pojedinaca ili grupa u BiH”, rekao je Tegeltija. Njemu, kao nekom ko se godinama bavio projektovanjem budžeta i njihovim izvršavanjem, nejasno je na koji način misle da sprovedu takvu odluku.\n„Ako žele da poštuju minimum zakona i propisa, moraće da donesu još nekoliko odluka da bi se ovo moglo sprovesti i još jednom pokazati kako se na ovaj način ne pomaže institucijama BiH, na ovaj način se one uništavaju”, naveo je Tegeltija u izjavi za RTRS.\nKomentarišući delovanje Šmita, koji „nema formalno imenovanje niti bonska ovlašćenja”, srpski član Predsedništva BiH Milorad Dodik izjavio je da je odluka koju je nametnuo poraz međunarodne zajednice i da se na taj način destabilizuje BiH. Tu odluku Dodik razume kao „poruku i signal da su oni spremni da idu do kraja, da kreiraju liste, odlučuju ko će ići na izbore, a ko neće”.\nS druge strane, političari iz Sarajeva aplaudiraju Šmitu, pozdravljaju njegovu odluku i predstavljaju ga kao nekog ko „ima važnu ulogu u BiH”. Osporavanje te njegove uloge, kako to kaže bošnjački član Predsedništva BiH Šefik Džaferović, „licemerno je i neodgovorno”.\nZa Džaferovićevog istomišljenika Željka Komšića, hrvatskog člana Predsedništva BiH, Šmitova odluka „predstavlja pobedu bosanskog političkog faktora, odnosno zdravih političkih opcija koje su s međunarodnim partnerima igrale konstruktivnu ulogu tokom duge političke borbe za održavanje izbora, koje je HDZ nastojao da blokira. Posebno mu je, kaže, „važno to da se nije pristalo na političke ucene, gde se nastojalo da se blokadom izbornog procesa izdejstvuje antievropsko rešenje na štetu BiH”.\nIz Ambasade Ruske Federacije u Sarajevu ponovo su podsetili da je bez odgovarajuće rezolucije Saveta bezbednosti UN delovanje Kristijana Šmita, kao visokog predstavnika, nelegitimno i da njegove takozvane odluke nisu obavezujuće. U saopštenju navode, između ostalog, da je, „što se tiče suštine poslednje od njih (odluke) koja se odnosi na održavanje izbora, poslednja granica cinizma prevaziđena”.\nPosebnom odlukom Saveta ministara BiH, koju je Šmit poništio, za finansiranje izbora bilo je obezbeđeno 9,7 miliona konvertibilnih maraka. Centralna izborna komisija BiH nije bila zadovoljna tim iznosom, pa je od Šmita tražila da on nametne odluku da joj se prebaci 12,5 miliona maraka, koliko je od početka tražila, što je on i prihvatio.\nIzvor Politika onlajn, 8. jun 2022.


Zvezda i Borac igraju u sredu - Ozonpress :: internet portal\nKošarkaši Crvene zvezde i Borca iz Čačka sastaće se u sredu, 17. februara u okviru 15. kola ABA lige, saopšteno je iz takmičenja.\nUtakmica 15. kola ABA lige između Crvene zvezde i čačanskog Borca, koja je trebalo da se odigra 18. januara, odložena je zbog promene termina Zvezdine utakmice 19. kola Evrolige sa Realom.\nZvezda i Borac će igrati samo dva dana pre duela crveno-belih sa Zenitom iz Sankt Peterburga u okviru Evrolige.\n„Očekuje nas meč protiv Zvezde, jedne od najjačih, a ako ne i najjače ekipe u ABA ligi. Reč je o timu koji je projektovan da osvaja trofeje ove sezone. Bez obzira na to, sigurno je da ne nameravamo da podignemo belu zastavu u Beogradu. Zvezda je odigrala tri utakmice Kupa u kratkom vremenskom razmaku, jednu vrlo tešku i neizvesnu protiv Partizana, tako da tu moramo da tražimo svoju šansu. Moram da istaknem činjenicu da nam nije poznato u kom će sastavu Zvezda nastupiti protiv nas. Ali bilo kojih 12 igrača da izvede trener Dejan Radonjić sigurno je da će Zvezda biti veliki favorit. Bićemo bez novajlije Dude Sanadzea, jer on nema pravo da nastupi u ovom duelu, jer nije bio član Borca kada je po prvobitnom planu trebalo da meč protiv Crvene zvezde bude odigran. Bez obzira na taj podatak, idemo na gostovanje da pružimo svoj maksimum“, rekao je trener Borca Marko Marinović.


Kako razvijati kadrove za potrebe prosperitetnih industrija u BiH - Klix.ba\nKako razvijati kadrove za potrebe prosperitetnih industrija u BiH\n17.4.2014. u 16:05\nPanel diskusija na temu "Kako razvijati kadrove za potrebe prosperitetnih industrija u BiH" održana je danas u ASA Art Gallery, u organizaciji programa Prilika Plus i Fondacije Hastor.\nDanašnjem sastanku prisustvovali su predstavnici poslodavaca automobilske, drvne, tekstilne i metalne industrije, kao i srednjih stručnih škola i univerziteta iz Kantona Sarajevo, s ciljem otvaranja šire diskusije u vezi sa trendovima i potrebama vodećih bh. industrija kada je u pitanju zapošljavanje i jačanje ljudskih resursa.\nS obzirom da je na bh. tržištu sa jedne strane evidentan deficit kadrova iz pomenutih industrija, a sa druge vlada veliki stepen nezaposlenosti, zadatak ove panel diskusije je pokretanja partnerstava na projektima razvoja kapaciteta za obuku kadrova, nezaposlenih, učenika i studenata.\n"Cilj programa Prilika Plus je udružiti privatni sektor, javni sektor i obrazovne institucije kako bi se razvio adekvatan model obrazovanja odraslih osoba čije će kompetencije odgovarati potrebama bh. kompanija, odnosno potrebama tržišta. Za postizanje ovog cilja bitna je saradnja i posvećenost svih sudionika u procesu", izjavio je Emir Dervišević, predstavnik programa Prilika Plus.\nTokom diskusije razmotrena su iskustva poslodavaca, njihove potrebe, kao i načini na koje su se suočili sa ovim problemom. Predstavnici ASA i Prevent grupacija, kao i Ećo Company istakli su da privatni sektor za sada nema vremena da čeka implementaciju strategija u javnom sektoru koja se odvija dosta sporo u odnosu na brzinu razvoja trendova na tržištu, pa je privatni sektor prinuđen sam pronalaziti rješenja i obučavati kadrove. Oba ova privatna poslovna sistema su samostalno pokrenula nekoliko projekata obuke kadrova za svoje potrebe, kao što su "Prevent School of Automotive", "Prevent škola šivanja", "Program razvoja pripravnika", te centar za specijalističke edukacije "Format".\nJU Služba za zapošljavanje kantona Sarajevo trenutno se suočava sa problemom velikog broja nezaposlenih koji se povećava. Trenutna rang lista najtraženijih zanimanja ne odgovara listi zanimanja sa najvećim brojem nezaposlenih.\n"Realni sektor ima potrebe i uslove na koje ne možemo odgovoriti. S toga je potrebna reforma obrazovanja, odnosno da se obrazovanje prilagodi zahtjevima tržišta rada", smatra Igor Kamočaji, direktor JU Službe za zapošljavanje Kantona Sarajevo.\nOvaj sastanak predstavlja uvod u seriju sastanaka sa poslodavcima i vodećim organizacijama sa tržišta rada BiH koji će se organizirati u okviru programa Prilika Plus, koji finansira SDC (Švicarska razvojna agencija).\nIgor Kamočaji Prevent Fondacija Hastor Služba za zapošljavanje KS ASA Grupacija Švicarska razvojna agencija\nNa Sarajevskoj berzi promet 126.484 KM\n17.04.2014. u 16:17\nNa Banjalučkoj berzi najveći promet akcijama Čajaveca\n17.04.2014. u 15:58


Joković: Bez jedinstva u opoziciji ne trebaju nam ni odbori ni izbori :: Politika\n07.09.2019. 14:03 ➔ 14:06\nJoković: Bez jedinstva u opoziciji ne trebaju nam ni odbori ni izbori\nCrnogorska vlast odbijanjem tehničke vlade pokazuje šta joj najviše smeta pred izbore, ocijenio je lider Socijalističke narodne partije Vladimir Joković i poručio da opozicija razjedinjena ne može do izborne pobjede.\nKako je dodao, Marković treba da kaže da li će na tome istrajati, jer je njegov predhodnik isto govorio 2016, pa je bilo tehničke vlade, i da li se on za to pita ili će odlučivati neko drugi.\nJoković je, komentarišući najavljeni sastanak opozicije koji inicira predsjednica Socijaldemokratske partije Draginja Vuksanović Stanković, kazao da je problem što nijesu pozvane sve opozicione partije.\n“Povećanjem povjerenja u opoziciji javlja se i nada kod birača da je rezultat moguć. Povećava se izlaznost, nema rasutih glasova i ne vodi se međuopoziciona borba za birače, što često dovodi do velike zbunjenosti istih”, naveo je Joković.


Otvoren regionalni centar Banke Poštanska štedionica | Skupština Grada Novog Sada\nOtvoren regionalni centar Banke Poštanska štedionica\nRegionalni centar Banke Poštanska štedionica otvoren je danas u Master centru Novosadskog sajma, a u okviru otvaranja danas je potpisan i sporazum o saradnji ove banke i Garancijskog fonda Autonomne pokrajine Vojvodine.\nSvečanom otvaranju i potpisivanju sporazuma prisustvovali su predsednik Skupštine Grada Novog Sada Zdravko Jelušić, potpredsednik Skupštine AP Vojvodine Damir Zobenica, pomoćnik gradonačelnika Novog Sada Dejan Mandić, kao i drugi predstvanici AP Vojvodine i lokalnih samouprava, a gost otvaranja Regionalnog centar bio je i potpredsednik Bank of China u Srbiji Džu Lijanći.\nNastavljajući se na izlaganje potpredsednika Skupštine AP Vojvodine Damira Zobenice, koji je izjavio da je ono što radi Banka Poštanske štedionice više nego značajno za AP Vojvodinu i samim tim Srbiju, predsednik gradskog parlamenta je istakao značaj Banke Poštanske štedionice za Grad Novi Sad.\n– Banka Poštanska štedionica pokazuje vitalnost gotovo čitav vek i nastavljate da pospešujete bankarski sektor u Novom Sadu. U našem gradu ćete imati podršku i zbog toga što pokazujete visok stepen odgovornosti. Imate veliko poverenje među Novosađanima i zato vam se zahvaljujem u njihovo ime – poručio je predsednik novosadske Skupštine Zdravko Jelušić, dodajući da je uveren da otvaranje Regionalnog centra neće biti poslednji poslovni potez Poštanske štedionice u Novom Sadu.\nSporazum o saradnji Garancijskog fonda AP Vojvodine i Banke Poštanske štedionice potpisali su direktor Garancijskog fonda Đorđe Raković i predsednik Izvršnog odbora Banke Poštanska štedionica mr Bojan Kekić.\n– Banka je u poslednje dve godine imala dva važna, kada je utvrđena strategija razvoja. Kroz širenje mreže Banke odlučili smo da osnujemo i regionalne centre i nije slučajno što je prvi otvoren u Novom Sadu, u prostoru Privredne komore Vojvodine, pre svega da bi svim privrednicima bili na usluzi – kazao je predsednik Izvršnog odbora Banke Poštanska štedionica mr Bojan Kekić.\nOn je dodao da će kroz saradnju sa Garancijski fondom obavljati određeni servis za fond, što će doprineti da građani mnogo lakše, uz obezbeđenje fonda, iskoriste proizvode koji se plasiraju.


Penzionerima u Novom Sarajevu po 50 KM – Haber.ba\nRiječ je o dodjeli jednokratne pomoći najugroženijim kategorijama penzionera Novog Sarajeva, koji primaju minimalnu penziju\n– Već četrnaestu godinu zaredom Općina Novo Sarajevo izdvaja značajna sredstva za dodjelu jednokratnih pomoći najugroženijim penzionerima po spiskovima i kriterijima Udruženja penzionera Novo Sarajevo. Takvu pomoć godišnje dobije oko 2.300 penzionera. Ove godine budžetom smo planirali 200.000 KM kako bi pomoć bila dodijeljena za 4.000 penzionera, ali imajući u vidu socio-ekonomsku situaciju uzrokovanu panedmijom, rebalansom budžeta obezbijedili smo dodatnih 150.000 KM kako bi svi penzioneri s minimalnom penzijom dobili ove godine po 50 KM – ističe Koldžo.\nDodaje da je po evidencijama Federalnog zavoda PIO/MIO, takvih 7.025 penzionera na području općine tako da će u ovom krugu pomoć dobiti ukupno 3.025 penzionera. Prethodnih 4.000 penzionera dobilo je jednokratnu pomoć u maju ove godine.\n– Ove godine Općina je omogućila da svih 7.025 penzionera s minimalnim primanjima dobiju uz penzije po 50 KM, što dovoljno govori o brizi ove lokalne zajednice o najranjivijoj populaciji našeg društva, imajući u vidu da su 90 posto ovih penzionera socijalno ugroženi i u stanju potrebe – Krnjićeve su riječi.\nOvo je ujedno i jedna od 14 mjera u okviru Programa mjera za prevazilaženje posljedica pandemije koronavirusa, koja se dodjeljuje putem službenih evidencija Općine, piše “Avaz“.\nTeme:izdvojeno, jednokratna pomoć, Novo Sarajevo, penzioneri


Biseri Veletanlić nagrada za životno delo koju dodeljuje "Nišvil" džez festival (VIDEO) - Televizija Kopernikus TV K::CN\nBiseri Veletanlić nagrada za životno delo koju dodeljuje „Nišvil“ džez festival (VIDEO)\nNagrada za životno delo, koju „Nišvil” džez festival dodeljuje zaslužnim domaćim muzičarima, ove godine pripašće Biseri Veletanlić, saopštili su organizatori. Veletanlić će prve večeri festivala, 10. avgusta, otvoriti muzički festival u Nišu.\nBisera Veletanlić je, osim toga što je i dalje jedna od najvećih zvezda zabavne muzike na nekadašnjim jugoslovenskim prostorima, sigurno i jedna od najoriginalnijih džez pevačica na Balkanu. Od muzičkih početaka sa sestrom Senkom, preko „inficiranja” džezom i „kaljenja” na nastupima u američkim klubovima u Nemačkoj i prvih singlova i uspeha na festivalima, pa sve do današnjih dana kada pesme u njenom izvođenju doživljavaju novu mladost, Veletanlić je uvek bila duboko u džezu. A džez je učila od najboljih: Sare Von, Arete Frenklin, Bili Holidej i Ele Ficdžerald, jer, kako je sama rekla, većina kvalitetnih i revolucionarnih stvari u muzici 20. veka potekla je upravo od „crnih vokalista i instrumentalista”. Veoma često je nastupala sa big i kombo bendovima sastavljenim od najboljih domaćih muzičara.\nNjena sposobnost prilagođavanja različitim muzičkim idiomima možda se najbolje vidi u ne tako davnoj saradnji, u studiju i na koncertima, sa grupom „Darkvud dab”. Veletanlić se perfektno uklopila u savremeni stil ovog benda, zadržavši pritom sve elemente po kojima je prepoznatljiva.\nKada je reč o zabavnoj muzici imala je sreću da za nju pišu neki od najboljih jugoslovenskih kompozitora kao što su Kornelije Kovač i Arsen Dedić, ali su i ti autori imali sreće da njihove pesme upravo u izvođenju Bisere Veletanlić dobiju čuvenu verziju, ocenili su predstavnici „Nišvila”.\nO njenim vokalnim kvalitetima dovoljno govori i broj osvojenih nagrada na festivalima zabavne muzike. Svojevremeno je pobedila u Portorožu kada je na jedinstvenom festivalu nastupilo 16 najboljih jugoslovenskih pevača, koji su istovremeno bili i članovi žirija. Pobeđivala je i na festivalima u Austriji, Luksemburgu…\nVerovatno najveći kompliment dobila je od svog idola iz mladosti – kada je na džem-sešnu posle koncerta u Beogradu čula Veletanlić, čuvena Sara Von joj je rekla: „Šta ćeš ti ovde? Hajde sa mnom u Ameriku”. Bisera joj je zahvalila na komplimentu i skromno odgovorila da tamo sigurno ima mnogo boljih pevača od nje, na šta joj je Von, uz karakterističan gromoglasan smeh, rekla: „Ali, pobogu, nijedan beli! Beli ljudi u Americi ne umeju da pevaju kao ti”, preneo je Tanjug.


Fond PIO: Obustava isplate za 3.796 korisnika zbog nedostavljanja potvrde o životu\nZa 3.796 korisnika Fonda za penzijsko i invalidsko osiguranje Republike Srpske, koji primaju penzije izvan Republike, zbog nedostavljanja potvrde o životu, biće obustavljena isplata dok ne ispune ovu zakonsku obavezu.\nIz Fonda PIO navode da da se dostavljanje potvrde o životu ne odnosi na 27.063 korisnika sa prebivalištem u Sloveniji, Hrvatskoj, Crnoj Gori i Federaciji BiH, jer se taj podatak obezbjeđuje kroz elektronsku razmjenu podataka između nosilaca osiguranja.\nOd ukupno 3.796 korisnika koji nisu dostavili potvrdu o životu u januaru, na one sa prebivalištem u Srbiji odnosi se 2.010.\nPreostalih 1.786 korisnika prava koji nisu dostavili potvrdu o životu, živi u jednoj od 23 države ivan prostora bivše Јugoslavije sa kojima Republika Srpska, odnosno BiH, većinom ima potpisan sporazum o socijalnom osiguranju.\nZa nove korisnike van Republike Srpske potvrda o životu obezbeđuje se kod nadležne filijale, u postupku rješavanja o pravu.\nFond PIO isplata penzija


eKapija | Dragan Stokić, generalni direktor kompanije Atos Srbija - Zemljotres treće digitalne revolucije se već osetio\nIzvor: Promo | Četvrtak, 19.10.2017.| 13:09\nDragan Stokić, generalni direktor kompanije Atos Srbija - Zemljotres treće digitalne revolucije se već osetio\nRazvoj digitalnog poslovanja je neminovnost koja će nam se dogoditi pre ili kasnije. Nivo uspeha na tom putu zavisi od nivoa naše svesti koliko se savremeni privredni i društveni ambijent promenio i koliko je važno da mu se što pre prilagodimo da bismo ostali deo svetskog i evropskog tržišta, kaže za eKapiju Dragan Stokić, generalni direktor kompanije Atos Srbija.\nAtos je partner kompaniji SAP u Srbiji, a vodeća tema nedavno završenog SAP foruma bila je digitalno poslovanje, te nam je prvo pitanje bilo usmereno na digitalizaciju u industriji.\n- Ne tako davno, digitalizacija je bila jednostavna, dovoljno je bilo imati veb stranicu, ali su se vremena promenila. Dok ulazimo u doba u kome veštačka inteligencija, robotika, biotehnologija i ostalo počinju da imaju dubok uticaj na svet oko nas, ti dani izgledaju kao duga, daleka prošlost.\nUvek kažemo da je digitalizacija više nego samo tehnologija i mi u suštini to verujemo. Stvarno iskorišćavanje mogućnosti digitalnog sveta zahteva viziju da se vidi izvan onoga što se danas dešava i da shvata šta će se sutra desiti. Od unapređenja korisničkog iskustva klijenata do redefinisanja poslovnih modela, digitalne tehnologije omogućavaju organizacijama svih vrsta da potpuno izmene granice onoga što mogu biti. Ali, iako, se sve oko nas menja, jedna stvar ostaje konstantna: potreba za pružanjem prvoklasne usluge za kupce u svim sektorima gde smo prisutni.\neKapija: Kako digitalno poslovanje menja tržište i kako Atos kao kompanija doprinosi toj promeni?\n- Novi poslovni modeli nameću promene zakona i regulative, pojednostavljuju se mnogi procesi, a istovremeno klijenti diktiraju da se promene definicije i karakteristike proizvoda i servisa kao i njihove cene. Klijenti postaju centar i vrednuju sve više otvorenost, transparentnost, brzinu ali i poštenje i korektnost informacija i mogućnosti komunikacije. I makroekonomske snage se menjaju. Tržište podleže novim, globalnim uslovima, raspoloživost resursa je drugačija kao i cene sirovina. Novi ključni trendovi su diktirani novim tehnologijama, automatizacijom uz korišćenje veštačke inteligencije. Osnovne poslovne aktivnosti se menjaju – sve veći procenat aktivnosti nabavke, prodaje, marketinga i servisa idu preko interneta i sve se više automatizuju.\nAtos je prepoznao ove trendove i definisao svoj portfolio usluga kroz Digital Transformation Factory koji se sastoji od četiri osnovna stuba: Orchestrated Hybrid Cloud, SAP HANA by Atos, Atos Codex i Atos Digital Workplace. Ova ponuda usluga nije napravljena samo da bi pomogla našim korisnicima da brže sprovedu svoju digitalnu strategiju. To je, pre svega, aktivna, skalabilna i otvorena platforma koja omogućava brz rast budućeg digitalnog ekosistema svake kompanije.\neKapija: Ranije ste govorili o trećoj digitalnoj revoluciji. Šta možemo očekivati na tom polju?\n- Atos je u svojoj strategiji pod nazivom "Journey 2020" istakao pojavu takozvanih digitalnih šokova koji će se desiti u poslovanju do 2020. godine. Zemljotres treće digitalne revolucije se već osetio na poslovnim tržištima. Organizacije i poslovni modeli su transformisani pod rastućim uticajem "Anything, anytime, anywhere". Idući dalje, podaci će nastaviti da igraju sve veću ulogu u određivanju poslovne vrednosti i oblikovanju poslovnih transakcija. Ekonomija podataka će sve više širiti na B2B svet, stavljajući sve veći naglasak na saradnji preduzeća. Platforme za razmenu podataka će postati pokretačka snaga za novu "Economy of Platforms" otvarajući mogućnost za bolje informisane i orkestrirane lance snabdevanja a sve u cilju ispunjavanja sve viših zahteva tržišta.\neKapija: Atos je partner kompaniji SAP u Srbiji i jedan od partnera kada govorimo o SAP HANA platformi. Kakvi su vam planovi za budućnost kad je upitanju saradnja sa SAP kompanijom i kakvi su primeri iz prakse?\n- U budućnosti planiramo da se posvetimo novim implementacijama SAPS/4 HANA rešenja kao i migraciji postojećih klijenata na novu platformu. Posebno bih želeo da naglasim da uz podršku kompanije SAP radimo na lokalizaciji S/4 NAHA rešenja za tržište Srbije gde ćemo do kraja ove godine postati prvi partner koji će nuditi lokalizovano rešenje korisnicima za potrebe implementacije S/4 HANA rešenja. Svim potencijalno novim klijentima nudimo novo S/4 HANA rešenje koje je jedan od glavnih potfolio elemenata naše kompanije i u čijem razvoju svakako vidimo buduću perspektivu intenzivne saradnje između naših kompanija.\neKapija: Koliko su domaće kompanije spremne za SAP inovacije?\n- Veliki broj kompanija u Srbiji već ima implementirano SAP rešenje tako da se u poslednjih nekoliko godina sve više realizuju proširenja postojećih i uvođenje novih naprednih rešenja koje donose unapređenja u poslovanju kompanije u različitim oblastima. Tu se pre svega misli na nova rešenja koja nisu deo standarnog ERP-a, kao što su Sourcing za potrebe nabavnih procesa, Success faktor iz domena ljudskih resursa, razne mobilne aplikacije u prodaji, upravljanju zalihama i održavanju, MDG (master data governance) za upravljanje matičnim podacima.Ono što dodatno omogućava unapređenje poslovanja kroz digitalizaciju je prelazak na S/4 Hana rešenje što je svakako najveća SAP inovacija u poslednjih nekoliko godina. Atos intenzivno radi na promociji svih SAP inovacija i može da se pohvali kao jedan od retkih partnera koji je većinu od ovih inovacija već implementirao kod određenih korisnika.\neKapija: Kakvi su rezultati kompanije Atos u Srbiji? Koliko ste zadovoljni poslovanjem u 2017. godini?\n- Atos Srbija nastavlja da beleži dobre rezultate na širem području Jugoistočne Evrope gde je prisutan, a čija je Srbija sastavni deo. Posebno bih naglasio da je 2017. godina ključna za pozicioniranje Atosovog globalnog inovativnog digitalnog portfolia, uobličenog u Digital Transformation Factory. Naime, Hybrid Cloud, SAP HANA, Atos Codex i Atos Digital Workplace su digitalna rešenja budućnosti koje Atos Srbija već ove godine pozicionira na IT tržištu u Srbiji. U tom pogledu bilo je neophodno da nizom internih treninga pomenuti portfolio usvoje naši inženjeri i konsultanti u okviru Atosa Srbija, a do kraja godine planiramo da sa tom porukom izađemo i pred naše postojeće ali i potencijalne korisnike u okviru maketinške i prodajne incijative koju smo već pokrenuli i čiji bi odjek trebao biti primećen do kraja ove godine.\neKapija: Kakvi su vam planovi za budućnost i unapređenje digitalnog poslovanja u Srbiji?\n- Kao što sam već pomenuo, Atos Srbija će u narednom periodu intenzivno raditi na promociji globalnog digitalnog portfolia. Pored lokalizacije S/4 HANA rešenja za srpsko tržište, intenzivno ćemo raditi na promociji Atos Digital Workplace rešenja, koje je delom implementirano kod nekih naših klijenata. Kao sistem integrator, zajedno sa našim partnerima, nudimo konsultantske usluge u oblasti prediktivne analitike, čiju potrebu najviše, u ovom trenutku, ima finansijski sektor.


Žene i godine: Prepreke dobrog starenja - Penzin\nPočetna Magazin Godine Zdravlje Žene i godine: Prepreke dobrog starenja\nDoktor Kevin MikLoklin je tokom svoje dugogodišnje prakse uvideo da su, kada je reč o dobrom starenju, mnoge starije žene, od svih bolesti koje mogu doći sa godinama, najviše su zabrinute da ne dobiju kancer, naročito rak dojke.\nMeđutim, postoji više češćih zdravstvenih problema i bolesti vezanih za starenje koje onemogućavaju lepo starenje kod većine žena. Pre svega reč je o zdravstvenim problemima koji urušavaju opšte stanje organizma i dovode do ubrzanog starenja, ali i bolesti i težih oboljenja.\nU svom tekstu za Agein on kao probleme prvenstveno izdvaja pitanja kardiovaskularnog sistema, telesne mase i gojaznosti, porodične istorije bolesti.\nPenzin prenosi njegovo viđenje uobičajenih prepreka za dobro starenje kod žena u serijalu od tri kratka teksta:\nŽene i godine (3): Insulinska rezistencija\nSlika: “Srebrene lokne”, slikara Oktavia Okampa, koja asocira na proces starenja, i objedinjuje prikaz žene kroz više životnih doba.


Вујовић: Процена утицаја на животну средину па дозвола за литијум\nHomeEkologijaVujović: Procena uticaja na životnu sredinu pa dozvola za litijum\n05/06/2021Redakcija BALKAN TVEkologija, Vesti, za slajder0\nBEOGRAD: Ministarka zaštite životne sredine Irena Vujović izjavila je danas da borba za radna mesta i bolji standard građana neće ići na štetu očuvanja životne sredine.\nVujović je za RTS rekla da će procena uticaja eksploatacije litijuma na životnu sredinu biti transparentna, a da svaka kompanija koja posluje kod nas mora da poštuje zakone naše zemlje.\nKada je reč o projektu „Rio Tinta“ za eksploataciji litijuma u Srbiji, Vujović je istakla da niko neće dobiti dozvolu pre procene uticaja na životnu sredunu.\n„Kada procena bude završena, ona će biti transparentna i dostupna javnosti. I struka i pojedinci moći će da iznesu mišljenje i daju sugestije, a svaka kompanija koja posluje mora da poštuje zakone naše zemlje“, naglasila je Vujović.\nMinistarka je najavila da će brod-labaratorija „Argus“, koji smo dobili uz pomoć nemačke vlade, uzimati uzorke iz Dunava i Save na teritoriji Beograda i analizirati kvalitet vode.\nKada je reč o lokaciji Bara Reve, gde je bilo predviđeno odlaganje građevinskog otpada, ona je ukazala da ta bara nije zaštićena, da Ministarstvo nije učestvovalo u odabiru lokacije i da je to na lokalnim samoupravama.\n„Mora se naći lokacija za odlaganje građevinskog otpada. Ne smemo da dozvolimo divlje deponije i da oni koji ostavljaju otpad na mestima gde to nije dozvoljeno ostanu nekažnjeni“, rekla je Vujović.\nNavela je da je Ministarstvo akcenat stavilo na smanjenje aerozagađenja, koje je višedecenijski problem.\n„Kada govorimo aerozagađenju, mi smo jasno dali do znanja da krećemo u borbu i već ćemo na početku sledeće grejne sezone videti rezultate konkursa o zameni kotlarnica u 54 lokalne samouprave“, rekla je ministarka Vujović.\nDačić: Vučić će informisati poslanike o dijalogu


Antidiskriminatorska kampanja Centra E8\nU fokusu - Petak 07.02.2014 - 14:32\nPremijera pozorišne predstave "Nemačka" biće održana u nedelju u Gimnaziji "Bora Stanković" u Vranju.\nPredstava je realizovana u okviru projekta Anti-diskriminaciona kampanja koji sprovodi NVO Centar E8 .\nProjekat je usmeren ka mladim Romima, Romkinjama i ne-romskoj populaciji na jugu Srbije.\nPrema rečima ko-autora Vojislava Arsića i Milene Bogavac predstava "Nemačka" namenjena je onima koji razmišljaju o odlasku "u azil", ali i onima koji ne razumeju zbog čega se veliki broj porodica odlučuje na taj korak, strahujući da bi zbog velikog broja "lažnih azilanata" Republika Srbija mogla da bude skinuta sa bele šengenske liste.\nZbog svoje edukativne prirode, ali i činjenice da diskriminacija Roma u društvu, počinje u prosvetnom sistemu, predstava se igra u prostoru škole, kažu organizatori.\nNjenu publiku čine učenici različitih uzrasta, zainteresovani da steknu teorijska i praktična znanja o integraciji, diskriminaciji i migracijama romske populacije.\n- Kada se bavite diskriminacijom ne možete se obraćati samo grupi koja je diskriminisana. Vrlo je važno da komunicirate i sa onima koji su potencijalna većina, odnosno onima koji su potencijalno u mogućnosti da neku diskriminaciju sprovode- kaže dramaturškinja Milena Bogavac.\nOna navodi da veliki deo romske populacije ima azilantsko iskustvo, ali da mladi Romi tu nisu ništa drugačiji od mladih Srba koji svoju budućnost nadanja i planove za život, ne vezuju za Srbiju, jer je ona nekako postala zemlja iz koje većina želi da ode.\n- Predstava pokušava da preispita šta su razlozi za to i kako bi te stvari mogle da se spreče- kaže Bogavac.\nVojislav Arsić, direktor Centra E 8 kaže da je u razgovoru sa ljudima iz Beograda, ali i čitave zemlje koji strahuju da bi Srbija mogla da bude skinuta sa bele šengenske liste zbog velikog broja "lažnih azilanata" nailazio na zabrinjavajuće reakcije.\n- Smatraju da sve te Rome koji traže uslovno rečeno "lažni azil" treba pohapsiti kada se vrate u zemlju. To je vrlo simptomatično za naše društvo da jako često volimo da se bavimo posledicama, a da nikada ne razmišljamo o tome šta je uzrok, da li postoji "lažni azil" ili je svaki azil pravi.\nKoji su razlozi da se ode u azil i šta je to što mi dugoročnije i pametnije možemo da promenimo u ovoj zemlji kako naši sugrađani ne bi bili u situaciji da traže negde bolji život, to su ključna pitanja u rešavanju problema - navodi Arsić.\nIz Centra E 8 objašnjavaju da se radi o inovativnoj predstavi u kojoj je publika u drugačijem položaju nego u tradicionalnom pozorištu, jer se traži minimum učešća.Takvo pozorište može da ispuni svoju osnovnu društvenu funkciju, funkciju dijaloga.\nU predstavi "Nemačka"učestvuje sedam mladih ljudi izabranih na audiciji i sve ono što se čuje u njoj su zapravo njihove životne priče.\nKoncept, tekst i režiju uradili su Vojislav Arsić, Milena Bogavac, Ivan Stojiljković, a izvođači su Nadica Ajredinović, Edison Bajramović, Denis Durić, Đorđe Jašarević, Dušan Mihajlović, Milica Mladenović, Aleksandra Stojanović.\nPredstava je realizovana u okviru projekta Anti-diskriminaciona kampanja, koji je podržan od strane Caritas Luxemburg. Projekat se sprovodi godinu dana na jugu Srbije i u okviru te kampanje u Vranju je otvorena kancelarija Centra E 8.\nVrati se na kategoriju U fokusu\nRuska vakcina - efikasnost 95%\nOrlovi spremni za Švajcarsku: Srbija bolja i neuigranija\nPovratak Tajsona u ring: „Svetska titula je došla prerano, ‘vampiri’ su bili oko mene“\nApelacioni sud odbacio Trampov zahtev da blokira potvrđivanje rezultata u Pensilvaniji\nOtvoren ritejl park ZONA: Za CRNI PETAK radi 12 od 16 radnji (FOTO)\nspecijali/ Vranjanac popio krivičnu: Lažni STRUČNJACI ZA REZULTATE ojadili kladioničara iz Kostolca\nCrni petak, prevara trgovaca ili prilika za uštedu\nŠkolama stižu uputstva: Kad đaci mogu i moraju da dođu\nZa 24 časa preminula DVA KOVID PACIJENTA u ZC Vranje\nZbog praznika se razmatraju dve opcije, a evo kako bi odluke mogle da utiču na naše ljude iz inostranstva\nSituacija vrlo ozbiljna: Više prijema nego otpusta iz bolnica širom Srbije\nKoordinaciono telo dodelilo 30 MILIONA za zapošljavanje novih radnika\nMinistarka privrede u Jumku: Država će nastaviti da pomaže FOTO\nU ATD kovid ambulanti 287 pregleda zbog kovida


Četiri operativna sistema u jednom! — Online Tržište\nObjavio(la) admin u kategoriji Android, Software na dan 28. Aprila 2011. / ostavite komentar\nToliko je novih operativnih sistema koje možete izabrati danas da je zaista teško odlučiti se za samo jedan, posebno ako ste ljubitelj open-source.\nMeđutim, nedavno je Always Innovating kreirala opciju koja omogućava korisnicima da izbegnu potpuni izbor. Nova platforma koju je kompanija nedavno demonstrirala na YouTube, kombinuje Canonical Ubuntu i Google Android i Chrome OS sa sopstvenim, prilagođene Linux operativnim sistemom, i nudi quad-boot alternativu.\nDa, to su četiri operativna sistema u jednom. Datoteka je veličine 2.04 GB i možete je preuzeti besplatno sa Always Innovating sajta.\nČetiri operativna sistema u jednom\nNazvan Super Jumbo, je nova ponuda dizajnirana za Beagle Board, open-source kompjuter sa visokim performansama i malom potrošnjom, proizveden od strane zajednice u kojoj deluje i nekoliko zaposlenih kompanije Texas Instruments a distribucija se vrši preko Digi-Key, koji je jedan od vodećih internacionalnih distributera. Kompjuter se prodaje po ceni od 149 dolara. Bigl Board je kompjuter bez ventilator, zasnovan na TI OMAP3530 system-on-a-chip, koji koristi ARM Cortex-A8 jezgro.\nKompjuter je takođe, kompatibilan sa Always Innovating Touch Book i Smart Book hardverom, Super Jumbo je jedna slika koja obezbeđuje četiri operativna sistema u potpunosti optimizovana za treću generaciju OMAP čipova:\nGoogle Android 2,3 ili Gingerbread,\nUbuntu Linux 10,10, ili Maverik Meerkat;\nAlways Innovatin AIOS\nOvo je prvi put da je Chrome OS objavljen za OMAP3 generaciju procesora, navela je kompanija.\nSuper Jumbo koji dolazi u paketu sa stotinama drugih aplikacija, i može da istovremeno raditi sa sva četiri operativna sistema a zatim se prebacivati između njih bez restartovanja ili bilo kakvih gubitaka performansi. Svaki operativni system se može podesiti tako da se učitava po podrazumevanoj vrednosti.\nViše o ovim sjajnim mogučnostima koje nudi Super Jumbo možete pogledati na video demonstraciji:\nTagovi: Always Innovating, Chrome OS, linux, operativni sistem, os, quad-boot, super jumbo, ubuntu